pythainlp/thai-wiki-dataset-v4 huggingface dataset:
แคว้นจุบบาดาฮอเซ

จุบบาดาฮอเซ  เป็นแคว้นของโซมาเลีย ซึ่งมีเมืองหลักคือ Kismayo ซึ่งเป็นเมืองใหญ่อันดับสามของโซมาเลีย 
จุบบาดาฮอเซตั้งอยู่ในมุมตะวันตกเฉียงใต้ของประเทศบนชายแดนกับประเทศเคนยา พื้นที่คือ 42,876 ตารางกิโลเมตร ในปี 2008 ประชากรว่าจะอยู่ที่ประมาณ 643,000 คน 
แหล่งที่มา.
<templatestyles src="Reflist/styles.css" />
แคว้นชาเบลลาฮาเดเฮ

ชาเบลลาฮาเดเฮ  เป็นแคว้นของโซมาเลีย ซึ่งมีเมืองหลวงคือ Jawhar พื้นที่ตั้งอยู่บนชายฝั่งของมหาสมุทรอินเดียทางตอนเหนือของโมกาดิชูและครอบคลุมพื้นที่ 22,663 ตารางกิโลเมตร ตั้งชื่อตามแม่น้ำชาเบลเล ในปี 2551 จำนวนประชากรประมาณ 863,000 คน เผ่าที่สำคัญที่สุดคือ Hawiye 
บริเวณนี้เคยเป็นที่รู้จักในนาม ขนมปังแห่งโซมาเลีย แต่ทุกวันนี้เป็นสถานที่ที่มีความอดอยาก สหประชาชาติส่งมอบอาหารแก่ประชากรมากกว่า 1.2 ล้านคนในแคว้นนี้
แคว้นชาเบลลาฮาฮอเซ

ชาเบลลาฮาฮอเซ  เป็นแคว้นของโซมาเลีย ซึ่งมีเมืองหลวงคือ Merka พื้นที่ตั้งอยู่บนชายฝั่งของมหาสมุทรอินเดีย ทางตอนเหนือของโมกาดิชู และครอบคลุมพื้นที่ 22,663 ตารางกิโลเมตร มันถูกตั้งชื่อตามแม่น้ำ ชาเบลลาฮา ("ชาเบล") ในปี 2008 ประชากรว่าจะประมาณ 1,400,000 คน เผ่าที่สำคัญที่สุดคือ Hawiye และ Dir
ตานะฮ์ลต

ตานะฮ์ลต  เป็นหินลักษณะคล้ายเกาะที่เกิดจากการก่อตัวของหินที่ยื่นออกจากเกาะบาหลี ประเทศอินโดนีเซีย บนเกาะตานะฮ์ลตเป็นที่ตั้งของปูรา (โบสถ์พราหมณ์แบบบาหลี) ที่สำคัญของชาวบาหลี เรียกว่า ปูราตานะฮ์ลต  ซึ่งในปัจจุบันเป็นสถานที่ท่องเที่ยวสำคัญของเกาะบาหลี
คำว่า "ตานะฮ์ลต" ("Tanah Lot") แปลว่า "ผืนดิน (ที่อยู่ใน) ทะเล" หินตานะฮ์ลตเกิดจากการกัดเซาะด้วยน้ำทะเลเป็นเวลาหลายปี จึงมีลักษณะคล้ายเกาะในทะเล ห่างไปไม่ไกลเป็นที่ตั้งของปูราบาตูโบ-ลง (Pura Batu Bolong) ซึ่งตั้งอยู่บนหินที่ถูกกัดเซาะเป็นเหมือนโค้งสะพาน
เชื่อกันว่าปูราตานะฮ์ลตสร้างขึ้นในคริสต์ศตวรรษที่ 16 โดยดัง ฮียัง นีราร์ทา (Dang Hyang Nirartha) หลังท่านได้เดินทางผ่านมาเห็นกับตานะฮ์ลต ท่านได้ตัดสินใจมาอยู่อาศัยและพักผ่อนที่นี่ และได้ชักชวนกับชาวประมงในพื้นที่สร้างศาลเจ้าเพื่อบูชาเทพแห่งท้องทะเลของบาหลีขึ้นมา เทพประจำตานะฮ์ลตคือ "เดวาบารูนา" ("Dewa Baruna"; เทวพรุณ) หรือ "บาตาราเซอการา" ("Bhatara Segara"; ภารัตสาคร) เทพแห่งทะเลหรือวิญญาณแห่งทะเล ส่วนนีราร์ทาผู้ก่อสร้างปูราก็ได้รับการบูชาที่นี่เช่นกัน
ปัจจุบัน ปูราตานะฮ์ลตเป็นหนึ่งในปูราเจ็ดแห่งกลางทะเลของบาหลี บริเวณที่ฐานของเกาะเต็มไปด้วยงูทะเลพิษ ซึ่งเชื่อกันว่าเป็นทวารบาลของปูรา อันเป็นลูกหลานของงูยักษ์ที่เกิดมาจากเซอเล็นดัง (สายสะพายแบบพื้นเมืองอินโดนีเซีย) ของนีราร์ทาเมื่อครั้งท่านสร้างปูราแห่งนี้
ราวปี ค.ศ. 1980 หน้าผาของปูราเริ่มทลายลงมาบางส่วน และเกาะเริ่มเกิดการทรุดตัวอย่างหนัก รัฐบาลญี่ปุ่นในขณะนั้นจึงได้ให้รัฐบาลอินโดนีเซียกู้ยืมเงินจำนวน 800 พันล้านรูปียะฮ์ (ประมาณ 130 ล้านดอลลาร์สหรัฐ หรือ 4 พันล้านบาทไทย) ในปัจจุบัน กว่าหนึ่งในสามของเกาะตานะฮ์ลตสร้างขึ้นด้วยหินสังเคราะห์ที่ตกแต่งจนเหมือนและกลมกลืนไปกับหินธรรมชาติ
โกอากาจะฮ์

โกอากาจะฮ์ ("ถ้ำช้าง") หรือ ปูราโกอากาจะฮ์  เป็นปูรา (โบสถ์พราหมณ์แบบบาหลี) และโบราณสถานใกล้เมืองอูบุด บนเกาะบาหลี ประเทศอินโดนีเซีย สันนิษฐานว่าสร้างขึ้นราวคริสต์ศตวรรษที่ 9 เพื่อเป็นศาสนสถาน
เทวาลัยแห่งนี้โดดเด่นจากรูปสลักหินที่มีใบหน้าถมึงทึง สันนิษฐานว่าสร้างเป็นโบมา ผู้ขับไล่สิ่งชั่วร้ายในคติบาหลี ครั้งหนึ่งเชื่อกันว่ารูปสลักหินหลักนั้นเป็นรูปช้าง จึงเป็นที่มาของชื่อเล่นว่า "ปูราถ้ำช้าง" แต่บางกลุ่มเชื่อว่าเทวาลัยนี้ตั้งชื่อตามรูปสลักพระพิฆเนศ ซึ่งตั้งอยู่ภายใน เทวาลัยแห่งนี้ได้รับการกล่าวถึงใน "Nagarakretagama" หรือ "Desawarnana" ซึ่งเป็นกวีนิพนธ์ของชวาที่แต่งขึ้นในปี ค.ศ. 1365 ภายในเทวาลัยมีสิ่งก่อสร้างลักษณะคล้ายโรงอาบน้ำ ได้รับการขุดค้นในคริสต์ทศวรรษ 1950 เพื่อที่จะไปถึงทางเข้าถ้ำ จำเป็นต้องเดินลงบันไดหลายขั้น ไม่มีทางเข้าสำหรับบุคคลทุพพลภาพ ภายในเทวาลัยมีขนาดเล็กและอบอวลไปด้วยควันขาวจากธูป สถานที่แห่งนี้ไม่อนุญาตให้สตรีสวมกางเกงขาสั้นเข้าไป แต่ทางเทวาลัยมีผ้าโสร่งให้ยืม เทวาลัยนี้ยังมีรูปปั้นสตรี 7 รูป (หนึ่งในนั้นถูกแผ่นดินไหวทำลายไปแล้ว) กำลังถือหม้อน้ำเทน้ำลงตรงกลางบ่อ สื่อถึงแม่น้ำศักดิ์สิทธิ์ 7 สายในชมพูทวีปตามฤคเวท คือ แม่น้ำคงคา แม่น้ำสรัสวดี แม่น้ำยมุนา แม่น้ำโคทาวรี แม่น้ำสินธุ แม่น้ำกาเวรี และแม่น้ำนรรมทา
ปัจจุบันเทวาลัยแห่งนี้ได้รับการขึ้นบัญชีรายชื่อเบื้องต้น (tentative list) เพื่อพิจารณาเป็นแหล่งมรดกโลกในอนาคต
หมู่ถ้ำเอลิฟันตา

หมู่ถ้ำเอลิฟันตา  เป็นเทวสถานในศาสนาฮินดูที่แกะสลักเข้าไปในถ้ำ ตั้งอยู่ในรัฐมหาราษฏระ ประเทศอินเดีย สร้างขึ้นเพื่อบูชาพระศิวะเป็นหลัก ถ้ำเหล่านี้ตั้งอยู่บนเกาะเอลิฟันตา หรือ เกาะการปุรี (แปลว่า เมืองแห่งถ้ำ) ในอ่าวมุมไบ ห่างจากนครมุมไบไป 10 กิโลเมตรทางทิศตะวันออก 2 กิโลเมตรจากท่าเรือชวาหัรลาล เนห์รู หมู่โบราณสถานประกอบด้วยโบสถ์พราหมณ์ลัทธิไศวะ 5 แห่ง และซากของสถูปพุทธบางส่วน เชื่อว่าสร้างขึ้นมาตั้งแต่ราว 2 ศตวรรษก่อนคริสต์กาล
ภายในหมู่ถ้ำเป็นรูปปั้นแกะสลักเข้าไปในหิน แสดงเทพเจ้าฮินดูและพุทธศาสนบุคคล แกะสลักเข้าไปในหินบะซอลต์ เทวรูปส่วนใหญ่ถูกทำลาย ตัดเศียร สลักพระพักตร์ออกไปหมดแล้ว รูปปั้นสำคัญหลักของวัดเป็นรูปจำหลักเข้าไปในหินใหญ่ก้อนเดียว (โมโนลิธิก; monolithic) ความสูง แสดงสทาศิวตรีมูรติ (พระสทาศิวะสามหน้า), ศิวนาฏราช (พระศิวะในฐานะเจ้าแห่งการร่ายรำ) และ โยคีศวร (พระศิวะในฐานะจ้าวแห่งโยคะ)
ชื่อ "เอเลฟันตา" (Elephanta) มาจากคำว่า "เอเลฟันเต" (Elefante) ซึ่งอาณานิคมโปรตุเกสเป็นผู้ตั้งชื่อให้หลังพบรูปปั้นช้างเป็นรูปปั้นแรกบนเกาะ ถ้ำหลัก (ถ้ำที่ 1 หรือถ้ำใหญ่) เป็นสถานที่สักการะของชาวฮินดูจนกระทั่งกองทัพโปรตุเกสเข้ายึดครอง ตั้งฐานทัพ และทำลายถ้ำและหินจำหลักบนเกาะ ส่งผลให้เทวสถานบนเกาะหมดสถานะการเป็นศาสนสถาน ความพยายามครั้งแรกในการป้องกันความเสียหายเพิ่มเติมต่อถ้ำเริ่มขึ้นใน ค.ศ. 1909 โดยบริติชราช ถ้ำได้รับการบูรณะครั้งสำคัญในช่วงคริสต์ทศวรรษที่ 1970 ก่อนที่จะได้ขึ้นทะเบียนเป็นแหล่งมรดกโลกของยูเนสโกในปี ค.ศ. 1987
วอลเลย์บอลชายชิงแชมป์ยุโรป 2019

วอลเลย์บอลชายชิงแชมป์ยุโรป 2019  จะเป็นการแข่งขันครั้งที่ 31 ของวอลเลย์บอลชายชิงแชมป์ยุโรป จัดขึ้นโดยสมาพันธ์วอลเลย์บอลยุโรป เป็นครั้งแรกที่จะมีการแข่งขันในสี่ประเทศ คือ เบลเยียม ฝรั่งเศส เนเธอร์แลนด์และสโลวีเนีย การแข่งขันจัดขึ้นระหว่างวันที่ 13–29 กันยายน ค.ศ. 2019 ในครั้งนี้ได้มีการเพิ่มจำนวนทีมที่เข้าร่วมแข่งขันจาก 16 ทีม เป็น 24 ทีม
การแบ่งกลุ่ม.
การจับสลากแบ่งกลุ่มจัดขึ้นเมื่อวันที่ 16 มกราคม ค.ศ. 2019 ที่อะโตเมียม บรัสเซลส์ ประเทศเบลเยียม
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลหญิงชิงแชมป์ยุโรป 2019

วอลเลย์บอลหญิงชิงแชมป์ยุโรป 2019  หรือรู้จักกันในชื่อ ซีอีวี ยูโร 2019  เป็นการแข่งขันครั้งที่ 31 ของวอลเลย์บอลหญิงชิงแชมป์ยุโรป จัดขึ้นโดยสมาพันธ์วอลเลย์บอลยุโรป เป็นครั้งแรกที่จะมีการแข่งขันในสี่ประเทศ คือ ฮังการี โปแลนด์ สโลวาเกียและตุรกี การแข่งขันจัดขึ้นระหว่างวันที่ 23 สิงหาคม – 8 กันยายน ค.ศ. 2019 ในครั้งนี้ได้มีการเพิ่มจำนวนทีมที่เข้าร่วมแข่งขันจาก 16 ทีม เป็น 24 ทีม
การแบ่งกลุ่ม.
การจับสลากแบ่งกลุ่มจัดขึ้นเมื่อวันที่ 23 มกราคม ค.ศ. 2019 ที่Basketmakers' Kiosk อิสตันบูล ประเทศตุรกี
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
มารีคีนา

Marikina เป็นเมืองในเขตเมโทรมะนิลาของประเทศฟิลิปปินส์ เมืองนี้มีพื้นที่ 21.5 กม.² มีประชากร 424,150 คน (2010) และความหนาแน่นของประชากร 19,728 คน/กม.² มาริกินาเป็นหนึ่งในพื้นที่อุตสาหกรรมที่มีการพัฒนามากที่สุดของเมโทรมะนิลา โดยเฉพาะอุตสาหกรรมรองเท้า มาริกินาเป็นหนึ่งในเมืองที่ร่ำรวยที่สุดในฟิลิปปินส์ เมืองนี้แบ่งออกเป็น 16 พื้นที่ ("บารังไกย์") 
ดูเพิ่ม.
 วิกิมีเดียคอมมอนส์มีสื่อเกี่ยวกับ
มาลาโบน

มาลาโบน เป็นหนึ่งในเมืองที่ประกอบเป็นเมโทรมะนิลา เมืองนี้ตั้งอยู่ทางตอนเหนือของกรุงมะนิลา มาลาโบนเป็นเมืองการค้าและอุตสาหกรรมที่สำคัญในเขตเมืองที่ใหญ่ที่สุดแห่งหนึ่งของโลก 
เมืองนี้มีพื้นที่ 19.76 กม.² มีประชากร 353,337 คน (2010) มีประชากรหนาแน่น 17,881 คน/กม.² ในปี 2001 เมืองมาลาโบนได้รับรางวัลการวางผังเมือง เมืองนี้แบ่งออกเป็น 21 พื้นที่ ("บารังไกย์") 
หัวข้ออื่น ๆ.
 วิกิมีเดียคอมมอนส์มีสื่อเกี่ยวกับ
อทา ข่าน

อทา ข่าน (เกิดเมื่อวันที่ 12 พฤษภาคม ค.ศ. 1989) เป็นนักแสดงหญิงชาวอินเดีย มีผลงานเด่นจากการแสดงในละคร/ ภาพยนตร์เรื่อง "Behenein", "Amrit Manthan", "Piya Basanti Re", "Naagin", "Pardes Mein Hai Mera Dil", และ ""
กำยาน (พืช)

กำยาน (ชื่อสามัญ Styrax tonkinensis Craib ex Hartwich) จัดเป็นไม้ไม้ยืนต้นวงศ์ STYRACACEAE กระจายพันธุ์ทั่วไปในแถบเขตร้อน เช่น แหลมมลายู เกาะสุมาตรา เกาะชวา เกาะบอนิโอ และในประเทศไทย
ลักษณะทางพฤกษศาสตร์.
กำยานเป็นไม้ยืนสูงประมาณ 10-20 เมตร เปลือกลำต้นเป็นสีเขียวเทาหรือสีหม่น ตามกิ่งก้านมีขนสีเหลืองเล็กน้อย กระจายพันธุ์ทั่วไปในแถบเขตร้อน เช่น แหลมมลายู เกาะสุมาตรา เกาะชวา เกาะบอนิโอ และในประเทศไทย 
ใบเป็นใบเดี่ยว ออกเรียบสลับ ใบเป็นรูปไข่ยาวเรียว ปลายใบแหลม ขอบใบหยักเล็กน้อย แผ่นใบมีขนสีขาวเล็กน้อย
ดอกออกเป็นกระจุก หรือเป็นช่อตามง่ามใบ ดอกเป็นสีชมพูแดง หรือสีขาว มีกลีบ 5 กลีบ ด้านในของดอกจะเป็นสีชมพูถึงสีแดงเข้ม ด้านนอกเป็นสีขาว
ผลเป็นรูปไข่หรือกลมเล็กน้อย ผิวแข็งมีสีน้ำตาล มีขนขึ้นประปราย ภายในผลมีเมล็ด 1-2 เมล็ด 
การนำไปใช้ประโยชน์.
1. ยางใช้เผาเอาควันอบห้อง จะช่วยฆ่าเชื้อโรคในอากาศ เป็นยาไล่ยุง ไล่ริ้นไร มดและแมลงได้
2. กำยานมีประสิทธิภาพเป็นยากันบูดได้ จึงมักถูกนำมาใช้เป็นส่วนผสมในตำรับยาแผนโบราณเพื่อวัตถุประสงค์ในการแต่งกลิ่นและกันบูด
3. ใช้ปรุงน้ำอบไทย โดยการเผากำยานบนก้อนถ่านที่ไฟลุกแดง แล้วใช้อบ เช่น อบน้ำดอกไม้ น้ำที่อบกำยานแล้วโบราณจะนำมาปรุงกับเครื่องหอมอื่น ๆ ทำเป็นน้ำอบไทย นอกจากนี้ยังใช้กำยานเป็นส่วนประกอบสำคัญของเทียนอบ ธูปหอม กระแจะ เครื่องหอมอื่น ๆ และยังใช้ทำเครื่องสำอางได้อีกด้วย
4. เนื่องจากกำยานสามารถต้านการสลายตัวของไขมันต่าง ๆ ได้ดี มันจึงถูกนำมาใช้ผสมกับไขมันที่ใช้เป็นยาพื้นสำหรับเตรียมยาขี้ผึ้งต่าง ๆ
5. ในปัจจุบัน การบำบัดรักษาสุขภาพด้วยกลิ่นหอมหรืออโรมาเธอราพี (Aromatherapy) กำลังได้รับความนิยมเป็นอย่างมาก และหนึ่งในกลิ่นหอมที่ถูกนำมาใช้กันมากก็คือ กำยาน นั่นเอง ซึ่งสามารถช่วยลดความเครียด ผ่อนคลายความวิตกกังวล และทำให้รู้สึกสบายใจขึ้น
6. เนื้อไม้ใช้ในการสร้างบ้านหรือที่พักชั่วคราว และใช้ทำฟืน
7. ยางใช้ผสมกับขี้ผึ้ง ใช้เป็นยาทาแก้โรคเชื้อรา ช่วยฆ่าเชื้อรา แก้น้ำกัดเท้า ใช้ทาแผล บ้างใช้ผสมกับแอลกอฮอล์ นำมาใส่แผลสด แผลน้ำกัด และช่วยแก้อาการคัน
8. เปลือกของลำต้น แก้ไข้ ระงับปวด ตำพอก ถอนพิษแมลงสัตว์กัดต่อย
การพิจารณาคดีไอน์ซัทซ์กรุพเพิน

การพิจารณาคดีไอน์ซัทซ์กรุพเพิน  หรือมีชื่ออย่างเป็นทางการว่า คดีระหว่างสหรัฐอเมริกา กับอ็อทโท โอเลินดอร์ฟ และพวก  เป็นวาระเก้าในสิบสองวาระของการพิจารณาคดีสำหรับอาชญากรรมสงครามที่อำนาจสหรัฐได้จัดขึ้นในเขตยึดครองของตนในประเทศเยอรมนีในเนือร์นแบร์ค หลังสงครามโลกครั้งที่สอง การพิจารณาคดีสิบสองครั้งทังหมดนี้ได้ถูกจัดทำขึ้นก่อนโดยศาลทหารสหรัฐ ไม่ใช่ศาลทหารระหว่างประเทศ พวกเขาได้ทำขึ้นในห้องเดียวกันที่วังสันติภาพ การพิจารณาคดีสิบสองของสหรัฐเป็นที่รู้จักกันในชื่อ "การพิจารณาดีที่เนือร์นแบร์คภายหลัง" หรือเป็นที่รู้จักกันมากขึ้น เป็น "การพิจารณาคดีอาชญากรสงครามก่อนศาลทหารเนือร์นแบร์ค"
ไฮง์เคิล เฮ 111

ไฮง์เคิล เฮ 111  เป็นเครื่องบินเยอรมันที่ออกแบบโดยสองพี่น้องซีคฟรีทและวัลเทอร์ กึนเทอร์ ในปีค.ศ. 1934 เครื่องบินนี้ถูกเปรียบเปรยว่าเป็น "หมาป่าในคราบแกะ" ในช่วงของการพัฒนา เนื่องจากสนธิสัญญาแวร์ซายหลังสงครามโลกครั้งที่หนึ่งห้ามเยอรมนีครอบครองเครื่องบินทิ้งระเบิด ทำให้เยอรมนีต้องโฆษณาว่าเครื่องบินนี้เป็นเพียงเครื่องบินโดยสารเท่านั้น ทั้งที่ความเป็นจริงแล้ว มันถูกออกแบบให้เป็นเครื่องบินทิ้งระเบิดขนาดกลางของลุฟท์วัฟเฟอ
ไฮง์เคิล เฮ 111 ได้รับการยอมรับเป็นเครื่องบินทิ้งระเบิดเยอรมันที่ดีที่สุดในยุคนั้น และเป็นรุ่นเครื่องบินทิ้งระเบิดที่กองทัพอากาศเยอรมันใช้งานมากที่สุดในช่วงต้นสงครามโลกครั้งที่สอง เกียรติภูมิของเครื่องบินนี้มีไปจนถึงยุทธการที่บริเตนใน ค.ศ. 1940 จุดอ่อนด้านอาวุธป้องกันตัวของเครื่องบินก็ถูกเผยออกมา อย่างไรก็ตาม มันยังคงเป็นเครื่องบินที่สร้างความเสียหายอย่างมากแก่ศัตรู
คุณลักษณะ.
He 111 H-6.
"ข้อมูลจาก" Heinkel He 111: สารคดีเชิงประวัติศาสตร์
ลักษณะทั่วไป* ลูกเรือ: 5 นาย (นักบิน, ต้นหน/พลทิ้งระเบิด/พลปืนหน้า, พลปืนท้อง, พลปืนหลัง/พลวิทยุ, พลปืนข้าง)
 liquid-cooled inverted V-12 จำนวน 2 เครื่องยนต์, กำลัง 986 kW (1,300 แรงม้า (F-1) หรือ 1,340 แรงม้า (F-2)) ของแต่ละเครื่อง
ศักยภาพ
อาวุธ
อูกมหาราช

อูกมหาราช  หรือ อูกพระองค์ขาว (สิ้นพระชนม์ 16/17 มิถุนายน ค.ศ. 956) ดำรงตำแหน่งเป็นดยุคของชาวแฟรงก์, เคานต์แห่งปารีส และเป็นต้นตระกูลของกษัตริย์ฝรั่งเศสราชวงศ์กาแปเตียง พระองค์เป็นชายผู้ทรงอำนาจที่สุดในราชอาณาจักรฝรั่งเศส (ราชอาณาจักรแฟรงก์ตะวันตก) ในช่วงรัชสมัยของพระเจ้าหลุยส์ที่ 4 ผู้อยู่ต่างแดนและต้นรัชสมัยของพระเจ้าโลแทร์
พระราชประวัติ.
อูกเป็นพระโอรสของพระเจ้ารอแบร์ที่ 1 แห่งฝรั่งเศสกับเบียทริซแห่งแวร์ม็องดัว บุตรสาวของแอร์แบร์ที่ 1 แห่งแวร์ม็องดัว ทรงเป็นพระภาติยะของเอิดที่ 1 เคานต์แห่งปารีส พระมารดาของพระองค์เป็นลูกหลานของจักรพรรดิชาร์เลอมาญ บุตรชายคนโตของพระองค์ คือ อูก กาแป ซึ่งกลายเป็นกษัตริย์แห่งฝรั่งเศสในปี ค.ศ. 987 เป็นที่รู้กันว่าครอบครัวของพระองค์เป็นเชื้อพระวงศ์รอแบเตียง บางครั้งพระองค์ถูกเรียกว่า "อูกขาว" เนื่องจากสีผิวที่ขาวซีด
ในปี ค.ศ. 922 เหล่าบารอนของราชอาณาจักรแฟรงก์ตะวันตกได้ก่อกบฏต่อพระเจ้าชาร์ลที่ 3 ผู้เรียบง่ายแห่งราชวงศ์การอแล็งเฌียง (ซึ่งหนีการโจมตีออกไปนอกประเทศ) และเลือกพระเจ้ารอแบร์ที่ 1 บิดาของอูกเป็นกษัตริย์แห่งราชอาณาจักรแฟรงก์ตะวันตก เมื่อพระเจ้ารอแบร์ที่ 1 สิ้นพระชนม์ที่สมรภูมิซัวส์ซงส์ในปี ค.ศ. 923 อูกปฏิเสธที่จะรับบัลลังก์ มันจึงถูกส่งต่อให้กับพระเจ้ารูดอล์ฟแห่งฝรั่งเศส พระเชษฐภรรดา ทว่าพระเจ้าชาร์ลหันไปขอความช่วยเหลือในการกอบกู้บัลลังก์กลับคืนมากับแอร์แบร์ที่ 2 เคานต์แห่งแวร์ม็องดัว ลูกพี่ลูกน้องที่จับพระองค์จำคุกแทนที่จะช่วยพระองค์ แอร์แบร์ใช้นักโทษของตนเป็นเครื่องมือไล่ตามความทะเยอทะยาน ด้วยการข่มขู่ว่าจะปล่อยตัวพระเจ้าชาร์ลจนกระทั่งพระองค์สิ้นพระชนม์ในปี ค.ศ. 929 จากนั้นแอร์แบร์ที่ 2 แห่งแวร์ม็องดัวก็ต่อสู้กับพระเจ้ารูดอล์ฟและอูกมหาราช ข้าราชบริพารของกษัตริย์ ท้ายที่สุดพระเจ้ารูดอล์ฟกับแอร์แบร์ที่ 2 ก็บรรลุข้อตกลงร่วมกันในปี ค.ศ. 935
ในปี ค.ศ. 936 เมื่อพระเจ้ารูดอล์ฟสิ้นพระชนม์ อูกได้ควบคุมอาณาเขตทั้งหมดที่ตั้งอยู่ระหว่างแม่น้ำลัวร์กับแม่น้ำเซน ยกเว้นอาณาเขตที่ถูกยกให้ชาวนอร์มันในปี ค.ศ. 911 ทรงมีบทบาทสำคัญที่ทำให้พระเจ้าหลุยส์ที่ 4 เดินทางกลับมาจากอังกฤษในปี ค.ศ. 936 แต่ในปีเดียวกันนั้นเมื่อทรงแต่งงานกับเฮดวิกแห่งซัคเซิน พระธิดาของพระเจ้าไฮน์ริชที่ 1 นักล่านกแห่งราชอาณาจักรแฟรงก์ตะวันออก (เยอรมนี) และพระขนิษฐาของจักรพรรดิออทโทที่ 1 มหาราช ก็เกิดความขัดแย้งขึ้นระหว่างพระองค์กับพระเจ้าหลุยส์ที่ 4 หลังการสิ้นพระชนม์ของพระมหากษัตริย์ในปี ค.ศ. 954 ดยุคของชาวแฟรงก์และเคานต์แห่งปารีสผู้ทรงอำนาจเป็นบุคคลแรกที่สนับสนุนและยอมรับพระเจ้าโลแทร์เป็นผู้สืบทอดตำแหน่งของพระองค์
การแต่งงานและทายาท.
อูกแต่งงานครั้งแรกในปี ค.ศ. 922 กับจูดิธ บุตรสาวของโรเชร์ เคานต์แห่งเมนกับภรรยา โรธิล์เดอ จูดิธเสียชีวิตโดยไร้ซึ่งทายาทในปี ค.ศ. 925
ภรรยาคนที่สองของอูกคืออีดฮิลด์ พระธิดาของพระเจ้าเอ็ดเวิร์ดผู้อาวุโส กษัตริย์ของชาวแองโกลแซ็กซัน ทั้งคู่แต่งงานกับในปี ค.ศ. 926 อีดฮิลด์สิ้นพระชนม์ในปี ค.ศ. 938 โดยไร้ซึ่งทายาท
ภรรยาคนที่สามของอูกคือเฮดวิกแห่งซัคเซิน พระธิดาของพระเจ้าไฮน์ริชที่ 1 นักล่านกกับมาธิล์เดอแห่งริงเกิลไฮม์ อูกกับเฮดวิกมีบุตรชายด้วยกันสามคนและบุตรสาวอีกสองคน คือ
อูกเสียชีวิตในดูร์ด็องในวันที่ 16/17 มิถุนายน ค.ศ. 956
คาร์ดิ บี

เบลคาลิส มาร์เลนิส อัลมานซาร์  เกิดเมื่อวันที่ 11 ตุลาคม ค.ศ. 1992 หรือที่รู้จักกันในชื่อทางการแสดงว่า คาร์ดิ บี  เธอเป็นแร็ปเปอร์, นักแต่งเพลง และนักแสดง ชาวอเมริกัน เกิดและเติบโตในเดอะบร็องซ์ นครนิวยอร์ก เธอเป็นที่รู้จัก บนสื่อสังคมออนไลน์เธอกลายเป็นผู้มีชื่อเสียงในโลกอินเทอร์เน็ตจากวิดีโอของเธอที่กลายเป็นไวรอลบน Vine และ Instragram ระหว่างปี ค.ศ. 2015 - ค.ศ. 2017 เธอปรากฏตัวในฐานะของสมาชิกประจำรายการเรียลลิตีโชว์ ทางช่อง VH1 เพื่อเข้าสู่เส้นทางอาชีพของเธอ และได้ปล่อย 2 มิกซ์เทป "Gangsta Bitch Music, Vol. 1" และ "Vol. 2"
คาร์ดิ บี มีสามเพลงอันดับหนึ่งบนชาร์ต"บิลบอร์ด"ฮอต 100 โดยเพลง "Bodak Yellow" ทำให้เธอกลายเป็นศิลปินแร็ปหญิงคนที่สองในประวัติศาสตร์ที่มีเพลงขึ้นอันดับหนึ่งได้โดยไม่มีศิลปินอื่นร่วมร้อง ตั้งแต่ที่ลอรีน ฮิลล์ทำไว้ในปีค.ศ. 1998 เพลง "I Like It" สร้างประวัติศาสตร์ให้เธอกลายเป็นศิลปินแร็ปหญิงคนแรกที่มีเพลงอันดับหนึ่งบนชาร์ตมากกว่าหนึ่งเพลง และผลงานเพลง "Girls Like You" ที่เธอได้ร่วมร้องกับมารูนไฟฟ์ ก็เป็นเพลงที่บรรจุอยู่ในสถิตินี้เช่นเดียวกัน สตูดิโออัลบั้มเปิดตัวของเธอ "Invasion of Privacy" (2018) มีสองเพลงที่ขึ้นอันดับหนึ่ง แล้วตัวอัลบั้มเองก็เปิดตัวที่อันดับหนึ่งบนชาร์ต"บิลบอร์ด" 200 และทำลายหลายสถิติในบริการสตรีมมิงเพลง ในปีเดียวกันนั้นนิตยสารไทม์ยกให้เธอเป็นหนึ่งใน 100 บุคคลทรงอิทธิพลของโลก 
ที่ผ่านมา เธอเคยได้รับรางวัลแกรมมีหนึ่งครั้ง ได้รับบันทึกสถิติลงในกินเน็สเวิลด์เรเคิดส์สองรายการ ได้รับรางวัลอเมริกันมิวสิกอะวอร์ดและรางวัลเอ็มทีวีวิดีโอมิวสิกอะวอดส์สามครั้ง ได้รับรางวัลบีอีทีฮิปฮอปอะวอร์ดและ"บิลบอร์ด"มิวสิกอะวอร์ดเก้าครั้ง
เลนินกราดสกายาซิมโฟนียา

เลนินกราดสกายาซิมโฟนียา  เป็นภาพยนตร์เรื่องยาวแนวชีวิตจากสหภาพโซเวียต กำกับโดย #เปลี่ยนทาง . เนี้อเรี่องจะเล่าไปในช่วงฤดูร้อนปี 1942 ซิมโฟนีหมายเลข 7 ของชอสตโกวิชได้ถูกนำไปที่ทำเนียบวิทยุ แต่วงออร์เคสตราไม่มีนักดนตรีเพียงพอที่จะแสดง อย่างไรก็ตามในวันที่ 9 สิงหาคม ฮิตเลอร์วางแผนที่จะยึดเลนินกราด ซึ่งผู้คนกำลังฟังการบรรเลงซิมโฟนีรอบปฐมทัศน์
ซัลลี่ ปาฏิหาริย์ที่แม่น้ำฮัดสัน

ซัลลี่ ปาฏิหาริย์ที่แม่น้ำฮัดสัน เป็นภาพยนตร์แนวดราม่าชีวประวัติ จากประเทศสหรัฐอเมริกา ที่ออกฉายในปี ค.ศ. 2016 กำกับโดย Clint Eastwood เขียนบทโดย Todd Komarnicki ดัดแปลงจากหนังสืออัตชีวประวัติ "Highest Duty" เขียนโดย Chesley Sullenberger และ Jeffrey Zaslow นำแสดงโดยทอม แฮงส์ รับบทเป็น Sullenberger ร่วมกับ Aaron Eckhart, Laura Linney, Anna Gunn, Autumn Reeser, Holt McCallany, Jamey Sheridan, และ Jerry Ferrana เล่าเรื่องของการลงจอดฉุกเฉินของเที่ยวบินยูเอสแอร์เวย์ เที่ยวบินที่ 1549 บนแม่น้ำฮัดสัน โดย Sullenberger ซึ่งผู้โดยสารและลูกเรือรวม 155 คนรอดชีวิตทั้งหมดโดยบาดเจ็บเพียงเล็กน้อย รวมไปถึงการสืบสวนและการออกสื่อในเวลาต่อมา
อาโกร์ดา

อาโกร์ดา ("ทำเนียบสีขาว, สำนักงานใหญ่สีขาว") เป็นสถานที่ปฏิบัติงานอย่างเป็นทางการของประธานาธิบดีคาซัคสถาน ตั้งอยู่ในกรุงอัสตานา สร้างขึ้นในระยะเวลาเพียง 3 ปี และเปิดอย่างเป็นทางการในปี ค.ศ. 2004 ก่อสร้างโดยกลุ่มบริษัทมาเบเทกซ์ ซึ่งก่อตั้งโดยเบฮ์เจต ปัตโซลี ประธานาธิบดีคนที่สามของคอซอวอ
ทำเนียบดังกล่าวเป็นที่ทำงานของประธานาธิบดีไม่ใช่จวน ทำเนียบตั้งอยู่ริมฝั่งแม่น้ำอิชีม บนยอดโดมตกแต่งด้วยสีทองและฟ้า และติดตั้งรูปปั้นสองคำรูปดวงอาทิตย์ 32 แฉก และเหยี่ยวสเตปป์บินอยู่ด้านล่าง
ตัวอาคาร (รวม) สูง 80 เมตรจากพื้นดิน ภายในประกอบด้วยห้องโถงต่าง ๆ ในชั้นหนึ่ง ซึ่งเป็นส่วนต้อนรับสื่อมวลชนและจัดงานสำคัญ สำนักงานตั้งอยู่บนชั้นสอง และชั้นที่สามเป็นห้องโถงสำหรับต้อนรับอาคันตุกะจากนานาชาติ สร้างในลักษณะเลียนแบบเยิร์ต ชั้นบนสุดเป็นหอสมุด โดม และโถงประชุมสำหรับสมาชิกของรัฐบาล
ยุงเคิร์ส ยู 88

ยุงเคิร์ส ยู 88  เป็นเครื่องบินต่อสู้หลากบทบาทสองเครื่องยนต์ของเยอรมนีในช่วงสงครามโลกครั้งที่สอง ออกแบบขึ้นกลางคริสต์ทศวรรษ 1930 เพื่อใช้เป็นเครื่องบินทิ้งระเบิดเร็ว  ของลุฟท์วัฟเฟอ มันเป็นเครื่องบินที่บินเร็วเกินกว่าที่เครื่องบินรบในยุคนั้นจะสกัดกั้นได้ ในช่วงแรกของการพัฒนาและการทดสอบบินนั้น มันประสบกับปัญหาทางเทคนิคมากมาย แต่สุดท้ายมันก็กลายเป็นเครื่องบินสารพัดประโยชน์ที่สามารถตอบโจทย์ได้หลายด้านในช่วงสงคราม ทั้งเป็นเครื่องบินทิ้งระเบิด เครื่องบินดำดิ่งทิ้งระเบิด เครื่องบินต่อสู้กลางคืน เครื่องบินทิ้งตอร์ปิโด เครื่องบินลาดตระเวน และเครื่องบินต่อสู้หนัก
ยุงเคิร์ส ยู 88 เป็นหนึ่งในเครื่องบินที่สำคัญที่สุดของลุฟท์วัฟเฟอ มีสายการผลิตระหว่าง ค.ศ. 1936–1945 ด้วยจำนวนนับหมื่นลำ ถือเป็นเครื่องบินสองเครื่องยนต์ที่ถูกผลิตมากที่สุดของเยอรมนีในยุคนั้น
คุณลักษณะ.
รุ่นย่อย Ju 88 G-1.
"ข้อมูลจาก" ลักษณะทั่วไป* ลูกเรือ: 3 นาย
ศักยภาพ
อาวุธ
เหตุระเบิดที่อาสนวิหารโฮโล พ.ศ. 2562

เมื่อวันที่ 27 มกราคม พ.ศ. 2562 มีรายงานเหตุระเบิดที่อาสนวิหารแม่พระในเมืองโฮโล จังหวัดซูลู ประเทศฟิลิปปินส์ ส่งผลให้มีผู้เสียชีวิตยี่สิบคนและบาดเจ็บ 82 คนจากเหตุระเบิด การระเบิดเกิดขึ้น 2 ครั้ง ครั้งแรกเกิดขึ้นภายในโบสถ์ก่อนเริ่มพิธีมิสซา ส่วนครั้งที่สองเกิดขึ้นที่ลานจอดรถของอาสนวิหาร
เหตุระเบิดครั้งนี้เกิดขึ้นหนึ่งสัปดาห์หลังการลงประชามติว่าด้วยการจัดตั้งเขตปกครองตนเองบังซาโมโร กลุ่มรัฐอิสลาม (ไอเอส) ได้อ้างความรับผิดชอบว่าอยู่เบื้องหลังการก่อเหตุ ส่วนทหารฟิลิปปินส์และนักเคลื่อนไหวเพื่อสันติภาพระบุว่าเป็นการกระทำของกลุ่มย่อยอาจังอาจังในกลุ่มอะบูซัยยาฟ โดยอ้างหลักฐานจากปฏิบัติการข่าวกรองทหารซึ่งสามารถเปิดโปงแผนวางระเบิดย่านกลางเมืองโฮโลของอะบูซัยยาฟได้เมื่อห้าเดือนก่อน
ปฏิกิริยาอื่น ๆ.
การตอบสนองระดับนานาชาติ.
หลายประเทศออกแถลงการณ์ประณามการโจมตีและแสดงความเสียใจแก่ผู้ประสบภัย
หมายเหตุ.
<templatestyles src="Reflist/styles.css" />
วังสันติภาพและการปรองดอง

วังสันติภาพและการปรองดอง  หรือ พีระมิดสันติภาพและการประนีประนอม (Pyramid of Peace and Accord) เป็นอาคารจัดแสดงสินค้าและการประชุมอเนกประสงค์ทรงพีระมิดความสูง 77 เมตร ตั้งอยู่ใจกลางกรุงอัสตานา ประเทศคาซัคสถาน
จุดประสงค์ในการสร้างพีระมิดนี้เพื่อรองรับการประชุมของผู้นำระดับนานาชาติ รัฐบาลคาซัคสถาน และผู้นำทางศาสนาต่าง ๆ ภายในประกอบด้วยส่วนอำนวยความสะดวกในการประกอบพิธีกรรมทางศาสนาต่าง ๆ ได้แก่ ศาสนายิว, ศาสนาอิสลาม, ศาสนาคริสต์, ศาสนาพุทธ, ศาสนาฮินดู, ลัทธิเต๋า และความเชื่ออื่น ๆ และเป็นโรงอุปรากรขนาด 1,300 ที่นั่ง นอกจากส่วนจัดงานแล้ว ยังเป็นที่ตั้งของพิพิธภัณฑ์วัฒนธรรมแห่งชาติ มหาวิทยาลัยอารยธรรม หอสมุดและศูนย์ข้อมูลแหล่งค้นคว้าด้านมานุษยวิทยาและภูมิศาสตร์ของคาซัคสถาน
เทศมณฑลอิตา-วิรู

เทศมณฑลอิตา-วิรู ("Ida-Viru County, Ida-Viru" County) เป็นมณฑลทางตะวันออกเฉียงเหนือของประเทศเอสโตเนียติดกับรัสเซีย อยู่ระหว่าง อ่าวฟินแลนด์และทะเลสาบไปปัส 
ประชากรของ Western Virumaa อยู่ที่ประมาณ 140,000 คน และมีพื้นที่ 3,000 ตารางกิโลเมตร จากการสำรวจสำมะโนประชากร 2554 พบว่ามีผู้อยู่อาศัย 149,172 คนในเทศมณฑลอิตา-วิรู จังหวัดนี้แตกต่างจากมณฑลอื่น ๆ ในเอสโตเนียอย่างชัดเจนเพราะมีชาวเอสโตเนียส่วนใหญ่อาศัยอยู่ 
ศูนย์กลางของเทศมณฑลคือ Jõhvi จนถึงสิ้นปี 2017 เมื่อได้รับการหลอมรวมเข้ากับการบริหารจังหวัดการแต่งตั้งรัฐบาลเอสโตเนียโดยผู้ว่าราชการจังหวัดในภูมิภาคนำโดยผู้ว่าการถูกยกเลิก เมืองที่ใหญ่ที่สุดในประชากรในประวัติศาสตร์คือนาร์วา ซึ่งตั้งอยู่บนชายแดนกับรัสเซีย
อาเซียนฟุตซอลแชมเปียนชิพ 2018

การแข่งขันอาเซียนฟุตซอลแชมเปียนชิพ 2018 เป็นการแข่งขันครั้งที่ 15 ของทัวร์นาเมนต์ เริ่มทำการแข่งขันในช่วงเดือนพฤศจิกายน ค.ศ. 2018 ในยกยาการ์ตา ประเทศอินโดนีเซีย
ฟุตซอลทีมชาติกัมพูชาได้กลับมาเข้าร่วมการแข่งขันหลังจากห่างหายไปนานถึง 6 ปีตั้งแต่การแข่งขันอาเซียนฟุตซอลแชมเปียนชิพปี 2012
ฟุตซอลทีมชาติออสเตรเลีย ฟุตซอลทีมชาติลาวและฟุตซอลทีมชาติสิงคโปร์ไม่ได้เข้าร่วมในการแข่งขันครั้งนี้ ส่วนฟุตซอลทีมชาติฟิลิปปินส์ถอนตัวออกไปภายหลัง
ทีมที่ผ่านรอบคัดเลือก.
ไม่มีการคัดเลือกทุกทีมสามารถเข้ามาเล่นในรอบสุดท้าย
โดยมี 8 ทีมจากสหพันธ์ฟุตบอลอาเซียนมาเข้าร่วมแข่งขัน
เจ้าภาพ.
การแข่งขันทั้งหมดจัดที่ยกยาการ์ตา
รอบแบ่งกลุ่ม.
ทุกเกมส์แข่งขันในประเทศอินโดนีเซีย เขตเวลาด้านล่างคือ
รอบแพ้คัดออก.
รอบแพ้คัดออกมีการต่อเวลาพิเศษและดวลจุดโทษตัดสิน
อันดับการทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ภัยพิบัติเขื่อนบรูมาจิญญู

ภัยพิบัติเขื่อนบรูมาจิญญู เกิดขึ้นในวันที่ 25 มกราคม พ.ศ. 2562 เมื่อเขื่อนกักเก็บหางแร่เขื่อนหนึ่งที่เหมืองสินแร่เหล็กใกล้เมืองบรูมาจิญญู รัฐมีนัชเจไรช์ ประเทศบราซิล เกิดความขัดข้องอย่างมหันตภัย โดยได้พังทลายลง ส่งผลให้น้ำโคลนและของเสียจากการทำเหมืองไหลบ่าเข้าท่วมหมู่บ้านใกล้เคียงซึ่งอยู่ในเขตชนบท ผู้ดำเนินการเขื่อนคือบริษัทเหมืองแร่วาลี (Vale) ซึ่งเคยมีส่วนเกี่ยวข้องกับภัยพิบัติเขื่อนเบ็งตู โรดรีกิส ใน พ.ศ. 2558
การพังทลายของเขื่อนเกิดขึ้นในเวลาอาหารกลางวัน และโคลนได้หลากซัดพื้นที่บริหารของเหมืองที่ซึ่งคนงานหลายร้อยคนกำลังรับประทานอาหารอยู่ ผู้เสียชีวิตมีจำนวน 186 คน และมีผู้สูญหาย 122 คน สถาบันอิญโญชิง (Inhotim) ซึ่งเป็นพิพิธภัณฑ์กลางแจ้งที่ใหญ่ที่สุดในโลกและตั้งอยู่ในบรูมาจิญญู ต้องดำเนินการอพยพหลบภัยเพื่อป้องกันเหตุล่วงหน้า
บิกโตเรีย เด มาริชาลาร์ อี บอร์บอน

บิกโตเรีย เด มาริชาลาร์ อี บอร์บอน  เกิดเมื่อวันที่ 9 กันยายน พ.ศ. 2543 ณ มาดริด ประเทศสเปน เป็นพระธิดาคนเล็กในอินฟันตาเอเลนา ดัชเชสแห่งลูโก และไฆเม เด มาริชาลาร์ อดีตพระสวามี เป็นพระราชนัดดาในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน พระราชภาคิไนยในสมเด็จพระราชาธิบดีเฟลิเปที่ 6 แห่งสเปน เธออยู่ในลำดับที่ 5 ในการสืบราชบัลลังก์สเปน โดยเธอมีพระบิดามารดาทูลหัวคือ
ชื่อของเธอตั้งตามพระนามของวิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน และมีชื่อกลางว่า โตโดส โลส ซานโตส ซึ่งเป็นธรรมเนียมของราชวงศ์บูร์บง
การกำจัดผ่านการใช้แรงงาน

การกำจัดผ่านแรงงาน เป็นคำที่ใช้อธิบายบางครั้งของการดำเนินการของค่ายแรงงานในนาซีเยอรมนี สหภาพโซเวียต เกาหลีเหนือ และที่อื่นๆ ได้ถูกกำหนดให้เป็นกลยุทธ์โดยเจตนาใน (มักจะสุ่มและไม่เจาะจง) การสังหารนักโทษด้วยวิธีการบังคับใช้แรงงาน
พระอธิการปลอด วัดในปากทะเล

พระอธิการปลอด อดีตเจ้าอาวาสวัดในปากทะเล พระสงฆ์ไทยสังกัดมหานิกายผู้มีชื่อเสียงในแถบชายฝั่งทะเลตะวันตกในเขตอำเภอบ้านแหลม จังหวัดเพชรบุรี ซึ่งท่านเป็นชาวหมู่บ้านตะปอนน้อย อำเภอขลุง จังหวัดจันทบุรี
ประวัติ.
พระอธิการปลอด (หลวงพ่อปลอด) ถึอกำเนิดในครอบครัวชาวสวน อาศัยในหมู่บ้านตะปอนน้อย ตำบลตะปอน อำเภอขลุง จังหวัดจันทบุรี เมื่ออายุครบบวชก็ได้อุปสมบท ณ พัทธสีมาวัดประยุรวาศาวาส (วัดรั้วเหล็ก) จังหวัดธนบุรี เมื่อ พ.ศ. 2406 ภายหลังได้ออกธุดงควัตรไปพบชาวอำเภอบ้านแหลม จังหวัดเพชรบุรี จึงได้เดินทางมาอยู่วัดในปากทะเล (วัดปากทะเล) ตำบลปากทะเล อำเภอบ้านแหลม จังหวัดเพชรบุรี ซึ่งมีพระวรคุณญาณมุณี (แก้ว) เป็นเจ้าอาวาส ต่อมาพระอธิการปลอดได้รับมอบหมายจากหลวงพ่อแก้วให้อยู่ดูแลรักษาวัด และเป็นเจ้าอาวาสต่อมา
รายชื่อประเทศเรียงตามค่าใช้จ่ายทางทหาร

บทความนี้เป็น รายชื่อประเทศเรียงตามค่าใช้จ่ายทางทหาร ในปีที่ระบุไว้ แสดงผล 40 ประเทศที่มีค่าใช้จ่ายทางทหารสูงสุด ค่าใช้จ่ายทางทหารที่แสดงอยู่ในหน่วยสกุลเงินดอลลาร์สหรัฐอิงตามอัตราแลกเปลี่ยนถัวเฉลี่ย ดังนั้น ค่าใช้จ่ายทางทหารในแต่ละปีอาจเพิ่มขึ้นหรือลดลงจากปีก่อนหน้านั้นตามความแปรปรวนของอัตราแลกเปลี่ยน
ดอเลาะ สะไร

อิหม่ามอับดุลเลาะห์ บิน อับดุลฮามีด หรือ ดอเลาะ สะไร (13 พฤศจิกายน พ.ศ. 2499 – 11 มกราคม พ.ศ. 2562) เป็นโต๊ะอิหม่ามประจำมัสยิดปูโปะ ที่เสียชีวิตจากความไม่สงบในชายแดนภาคใต้ของประเทศไทย โดยเป็นหนึ่งในเหตุการณ์ใหญ่ช่วงรอยต่อ พ.ศ. 2561–2562
การเสียชีวิตของท่าน รวมถึงพระครูประโชติรัตนานุรักษ์ที่มรณภาพจากเหตุการณ์ช่วงไล่เลี่ยกัน ส่งผลให้คณะกรรมการสิทธิมนุษยชนแห่งชาติและสำนักจุฬาราชมนตรี ออกแถลงการณ์ประณามการกระทำของผู้ก่อเหตุ
ประวัติ.
ท่านได้เปิดร้านน้ำชาและกาแฟใกล้กับที่ทำการบริษัท ทีโอที จำกัด (มหาชน) สาขารือเสาะ ณ อำเภอรือเสาะ จังหวัดนราธิวาส
วันที่ 11 มกราคม พ.ศ. 2562 หลังจากที่ท่านทำการปิดร้านและขี่รถจักรยานยนต์กลับบ้าน ได้เกิดมีคนร้ายสองคนขี่จักรยานยนต์ตามหลังมา แล้วยิงปืนใส่ 4 นัดซ้อนก่อนหลบหนีไป ซึ่งดอเลาะ สะไร ได้รับบาดเจ็บสาหัส เจ้าหน้าที่จึงรีบนำส่งรักษาที่โรงพยาบาลรือเสาะ แต่ท่านก็เสียชีวิตในเวลาต่อมา
สิ่งสืบเนื่อง.
จากการสูญเสียดังกล่าว ได้มีบุคคลจากหลายพรรคการเมืองแสดงความเสียใจ และประณามต่อเหตุการณ์ที่เกิดขึ้น ทั้งพรรคประชาธิปัตย์และพรรคเพื่อไทย
ส่วนเจะอามิง โตะตาหยง จากพรรครวมพลังประชาชาติไทย อดีตสมาชิกสภาผู้แทนราษฎรจังหวัดนราธิวาส เผยว่าเหตุการณ์ที่เกิดขึ้นอาจจะมาจากการตอบโต้เจ้าหน้าที่รัฐที่วิสามัญฯ และจับกุมคนร้าย หรืออาจเป็นการสร้างสถานการณ์เพื่อสร้างความแตกแยกระหว่างศาสนา โดยเชื่อว่าไม่เกี่ยวข้องกับการเมือง
ขณะที่มะฮัสตี มะแซสะอิ จากพรรคภูมิใจไทย ร่วมประณามผู้ก่อเหตุ รวมถึงเป็นห่วงเรื่องความปลอดภัยของประชาชน ตลอดจนภาพลักษณ์ของจังหวัดนราธิวาส ที่เขาไม่ต้องการให้กลายเป็นเมืองปิด
เช่นเดียวกับอนันต์ แสงวัณณ์ จากพรรคภูมิใจไทย จังหวัดยะลา ในฐานะทนายความและผู้ทำงานด้านสิทธิมนุษยชน ที่กล่าวว่าชาวไทยพุทธและมุสลิม ไม่เห็นด้วยต่อการทำร้ายผู้นำศาสนา และขอให้เจ้าหน้าที่รัฐติดตามผู้ก่อเหตุมารับโทษโดยเร็ว
นอกจากนี้ สำนักจุฬาราชมนตรี ได้ออกแถลงการณ์แสดงความเสียใจ และประณามการกระทำที่รุนแรง รวมถึงมีตัวแทนจุฬาราชมนตรีและคณะกรรมการกลางอิสลามแห่งประเทศไทย ที่เดินทางมาเยี่ยมให้กำลังใจครอบครัวของดอเลาะ สะไร
ปูรา

ปูรา  คือโบสถ์พราหมณ์ตามแบบแผนของบาหลี และศาสนสถานของผู้นับถือศาสนาฮินดูแบบบาหลีในประเทศอินโดนีเซีย การสร้างปูรายึดตามแบบแผนของสถาปัตยกรรมบาหลี ส่วนมากปูรามักพบบนเกาะบาหลี ซึ่งศาสนาฮินดูเป็นศาสนาหลักบนเกาะ อย่างไรก็ตาม ปูราสามารถพบได้ในชุมชนที่ได้รับอิทธิพลจากบาหลีจุดอื่น ๆ ในประเทศอินโดนีเซีย โดยในบรรดาปูราทั้งหมด ปูราเบอซากิฮ์ เป็นปูราที่สำคัญและศักดิ์สิทธิ์ที่สุดในบรรดาปูราต่าง ๆ 
องค์ประกอบ.
ปูราแตกต่างจากโบสถ์พราหมณ์ในอนุทวีปอินเดีย (กล่าวคือสถาปัตยกรรมฮินดู เช่น สถาปัตยกรรมทราวิฑ สถาปัตยกรรมแบบทมิฬ) ซึ่งมีลักษณะสำคัญคือหอต่าง ๆ ที่สูงและวิจิตร เช่น หอโคปุรัม ปูราไม่มีลักษณะดังกล่าวเลย หากแต่ปูราออกแบบมาเพื่อเป็นพื้นที่เปิดภายในรั้วอาณาเขตที่ตกแต่งเพื่อกั้นส่วนต่าง ๆ ซึ่งมี หอเมรุ (หอคล้ายเจดีย์), ศาลเจ้า และบาเล (ศาลา) ออกจากกัน 
แปลนการสร้างปูรายึดตามหลักการจัดสรรพื้นที่แบบบาหลี "ไตรมณฑล" (trimandala) คือมณฑลสามอาณาเขตที่จัดเรียงกันเป็นลำดับ ได้แก่
ประตูทางเข้า.
ซุ้มประตูทางเข้า มีไว้สำหรับแบ่งมณฑลต่าง ๆ ออกจากกัน แบ่งออกเป็นสองประเภท คือ 
รูปปั้นและรูปสลัก.
มักพบรูปสลักของเทพอจินไตยในลักษณะปัทมาสน์ที่ว่างเปล่า หรือบางครั้งจำหลักเป็นชายลักษณะเปลือยกาย อยู่ในท่าร่ายรำยิ้มแย้ม นอกจากนี้ยังพบลักษณะสำคัญคือการแกะสลักโบมาประดับ คล้ายคติยักษ์ที่ปกป้องวัดของไทย
โอ บัน-ซุก

โอบันซุก (#เปลี่ยนทาง , เกิด 20 พฤษภาคม 2531) นักฟุตบอลอาชีพชาวเกาหลีใต้ เขาเคยเล่นในตำแหน่งกองหลังให้กับเมืองทอง ยูไนเต็ด ในไทยลีก ด้วยสัญญายืมตัว 
ในเดือนพฤษภาคม พ.ศ. 2561 เขาเป็น 1 ใน 28 ผู้เล่นของ ฟุตบอลทีมชาติเกาหลีใต้ ชุดลุยศึก ฟุตบอลโลก 2018 ที่ รัสเซีย
รางวัลนักมวยสากลแห่งปีของนิตยสารเดอะริง

นิตยสาร"เดอะริง" จัดตั้งขึ้นใน พ.ศ. 2465 และได้มอบรางวัลนักมวยสากลแห่งปีตั้งแต่ พ.ศ. 2471 รางวัลนี้คัดเลือกโดยบรรณาธิการของวารสารโดยพิจารณาจากสมรรถนะของนักมวย
กลศะ

กลศะ หรือ กลสัม (Kalasam) เป็นองค์ประกอบหนึ่งของสถาปัตยกรรมฮินดูในโบสถ์พราหมณ์ หมายถึงเครื่องตกแต่งที่ประดับบริเวณบนสุดของหอคอยต่าง ๆ มีลักษณะคล้ายกับหม้อกลับหัว ปลายยอดแหลม ถือเป็นลักษณะสะดุดตาที่สุดส่วนหนึ่งของโบสถ์พราหมณ์ กลสัมสร้างโดยอิงจากคติข้องหม้อกลัศ หรือ หม้อปูรณฆฏะ
กลสัมส่วนมากทำมาจากโลหะหรือหิน และประดับอยู่ด้านบนสุดของหอต่าง ๆ เช่น โคปุรัม, Dwajasthambam (Kodimaram) และมักมีพิธีเปลี่ยนกลสัมทุก 12 ปี
พระราชาภิรมย์ (แจ่ม บูรณะนนท์)

พระราชาภิรมย์ นามเดิม แจ่ม ต้นสกุลบูรณะนนท์ อดีตปลัดกรมราชบัณฑิตขวา
ประวัติ.
พระราชาภิรมย์ มีนามเดิมว่า แจ่ม เกิดที่บ้านเกาะ จังหวัดสมุทรปราการ เมื่อวันจันทร์ที่ 26 มีนาคม จ.ศ. 1228 (นับแบบปัจจุบันตรงกับ พ.ศ. 2409) เป็นบุตรของนายแย้มและนางจันทร์ เมื่ออายุได้ 19 ปี จึงมาบวชเป็นสามเณรอยู่วัดจักรวรรดิราชาวาสวรมหาวิหาร ศึกษาพระปริยัติธรรมในสำนักพระมหายิ้ม จนอายุครบอปสมบทในปีจอ พ.ศ. 2429 จึงกลับไปอุปสมบทที่วัดกลางวรวิหาร จังหวัดสมุทรปราการ โดยมีพระธรรมไตรโลกาจารย์ (แสง ปญฺญาทีโป) เป็นพระอุปัชฌาย์ แล้วย้ายมาอยู่วัดราชบุรณราชวรวิหาร ศึกษาในสำนักพระอุปัชฌาย์บ้าง สำนักพระยาธรรมปรีชา (บุญ) บ้าง
ปีขาล พ.ศ. 2433 เข้าแปลพระปริยัติธรรมที่วัดพระศรีรัตนศาสดาราม สอบได้เปรียญธรรม 3 ประโยค และเข้าสอบอีกครั้งในปีมะแม พ.ศ. 2438 ได้เปรียญธรรม 6 ประโยค
พระราชาภิรมย์ถึงแก่กรรมในปี พ.ศ. 2499 สิริอายุได้ 90 ปี ได้รับพระราชทานเพลิงศพที่เมรุวัดกลาง ในวันอาทิตย์ที่ 29 เมษายน พ.ศ. 2499
ฟีเซอเลอร์ ฟี 103

อาวุธแก้แค้น 1  หรือชื่อตามเอกสารของกระทรวงเดินอากาศคือ ฟีเซอเลอร์ ฟี 103 ("Fieseler Fi 103") หรือชื่อที่สัมพันธมิตรใช้เรียกคือ ระเบิดบิน วี-1 (flying bomb V-1) คือมิสไซล์ในสมัยบุกเบิก สร้างโดยบริษัทฟีเซอเลอร์ของนาซีเยอรมนี และใช้งานในสงครามโลกครั้งที่สอง
ฟีเซอเลอร์ ฟี 103 เป็นมิสไซล์รุ่นที่ 1 ในตระกูล "อาวุธแก้แค้น" (Vergeltungswaffe) ซึ่งถูกออกแบบเพื่อการทิ้งใส่กรุงลอนดอน มันถูกพัฒนาขึ้นที่ศูนย์วิจัยทหารบกเพเนอมึนเดอ ในปี 1939 โดยลุฟท์วัฟเฟอ ในช่วงต้นสงครามโลกครั้งที่สอง ซึ่งในช่วงต้นของการพัฒนา มันมีชื่อรหัสโครงการว่า เคียร์ชแคร์น (Kirschkern)
เนื่องจากมีพิสัยจำกัดเพียง 250 กิโลเมตร วีหนึ่งจึงถูกยิงเข้าสู่อังกฤษจากฐานยิงบนแนวชายฝั่งฝรั่งเศส (บริเวณจังหวัดปาดกาแล) และชายฝั่งเนเธอร์แลนด์ มันถูกยิงเข้าสู่ลอนดอนเป็นครั้งแรกเมื่อ 13 มิถุนายน 1944 หนึ่งสัปดาห์หลังทหารสัมพันธมิตรสามารถการยกพลขึ้นบกที่นอร์ม็องดี ทั้งนี้ในบางสัปดาห์มีการยิงจรวดวี-1 กว่าหนึ่งร้อยลูกต่อวันไปยังทางตะวันออกเฉียงใต้ของอังกฤษ (รวมจำนวนทั้งหมด 9,521 ลูก) 
หลังการยกพลขึ้นบกที่นอร์ม็องดี การยิงจรวดวีหนึ่งโดยทหารเยอรมันก็ลดลงตามลำดับ เนื่องจากฐานยิงทยอยถูกทหารสัมพันธมิตรบุกยึด และแล้วในเดือนตุลาคม 1944 ฐานยิงแห่งสุดท้ายที่สามารถยิงถึงอังกฤษก็ถูกบุกยึดโดยทหารสัมพันธมิตร หลังจากนั้น วีหนึ่งถูกทหารเยอรมันนำไปใช้ป้องกันท่าเรือแอนต์เวิร์ป และเป้าหมายอื่นๆในเบลเยียม เป็นจำนวน 2,448 ลูก การโจมตีด้วยวีหนึ่งหยุดลงเพียงหนึ่งเดือนก่อนที่สงครามในยุโรปจะสิ้นสุดลง เมื่อฐานยิงแห่งสุดท้ายในกลุ่มประเทศแผ่นดินต่ำได้ถูกบุกยึด เมื่อวันที่ 29 มีนาคม 1945
ฝ่ายอังกฤษได้ปฏิบัติการเตรียมความพร้อมในการป้องกันทางอากาศ รวมทั้งปืนต่อต้านอากาศยาน และเครื่องบินรบขับไล่ เพื่อสกัดกั้นระเบิดก่อนที่จะไปถึงเป้าหมายซึ่งเป็นส่วนหนึ่งของปฏิบัติการหน้าไม้ ในขณะที่ฐานยิงและโรงคลังเก็บจรวดวี-1 ในใต้ดินได้ตกเป็นเป้าหมายของการทิ้งระเบิดทางยุทธศาสตร์
กฎของหุ่นยนต์

กฎของ หุ่นยนต์ เป็นชุดของกฎระเบียบ หรือหลักการ ซึ่งมีวัตถุประสงค์เพื่อเป็นบรรทัดฐานพฤติกรรมของ หุ่นยนต์ ที่ออกแบบมาเพื่อให้มีระดับ ความเป็นอิสระ ในปัจจุบัน เรายังไม่มีหุ่นยนต์ที่มีความซับซ้อนระดับนี้ แต่พวกมันได้รับการคาดหมายอย่างกว้างขวางใน นิยายวิทยาศาสตร์ ภาพยนตร์ และเป็นหัวข้อของ การวิจัยและพัฒนา ในสาขา หุ่นยนต์ และ ปัญญาประดิษฐ์ 
ชุดของกฎหุ่นยนต์ที่รู้จักกันดีที่สุดคือชุด ที่เขียน โดย ไอแซค อสิมอฟ ในทศวรรษที่ 1940 แต่นักกฎหมายชุดอื่น ๆ ได้ถูกเสนอโดยนักวิจัยในทศวรรษตั้งแต่นั้นมา 
ไอแซค อสิมอฟ กับเรื่อง "กฎ 3 ข้อของหุ่นยนต์".
ชุดของกฎที่รู้จักกันดีที่สุดคือ "กฎ 3 ข้อของหุ่นยนต์" ของ ไอแซค อซิมอฟ สิ่งเหล่านี้ถูกนำมาใช้ในเรื่องสั้นของเขาในปี 2485 เรื่อง "Runaround" แม้ว่าพวกเขาจะคาดเดาได้ในสองสามเรื่องก่อนหน้านี้ กฎหมายสามข้อคือ: 
ในตอนท้ายของหนังสือ สถาบันสถาปนาและโลก กฏข้อที่ศูนย์ก็ได้แต่งตั้งขึ้นมา 
 0. หุ่นยนต์มิอาจกระทำการอันตรายต่อมนุษยชาติ หรือนิ่งเฉยปล่อยให้มนุษยชาติตกอยู่ในอันตรายได้
หลักการหุ่นยนต์ของ EPSRC / AHRC.
ในปี 2011 สภาวิจัยวิศวกรรมและวิทยาศาสตร์กายภาพ (EPSRC) และ สภาวิจัยศิลปะและมนุษยศาสตร์ (AHRC) แห่ง บริเตนใหญ่ ได้ร่วมกันตีพิมพ์ชุดของหลักการ "จริยธรรมสำหรับนักออกแบบผู้สร้างและผู้ใช้หุ่นยนต์" ใน โลกแห่งความจริง และ "ข้อความระดับสูง" ตั้งใจจะถ่ายทอดตามการประชุมเชิงปฏิบัติการวิจัยเดือนกันยายน 2010:
ข้อความที่ตั้งใจจะสื่อคือ: 
หลักการของ EPSRC ได้รับการยอมรับอย่างกว้างขวางว่าเป็นจุดเริ่มต้นที่ดี ในปี 2559 โทนี่ เพรสคอตต์ จัดประชุมเชิงปฏิบัติการเพื่อทบทวนหลักการเหล่านี้ เช่น เพื่อแยกความแตกต่างทางจริยธรรมจากหลักการทางกฎหมาย
การพัฒนาทางฝ่ายตุลาการ และ ศาลยุติธรรม.
การประมวลคำศัพท์ที่ครอบคลุมสำหรับการประเมินทางกฎหมาย ของการพัฒนาเทคโนโลยีในอุตสาหกรรมหุ่นยนต์ได้เริ่มขึ้นแล้ว และส่วนใหญ่อยู่ในแถบประเทศแถบเอเชีย ความคืบหน้านี้แสดงให้เห็นถึงการตีความกฎหมายร่วมสมัย (และจริยธรรม) ในสาขาหุ่นยนต์ การตีความที่ถือว่าเป็นการพิจารณากลุ่มทางกฎหมายแบบดั้งเดิม สิ่งเหล่านี้รวมถึงประเด็นความรับผิดทางกฎหมาย เป็นหลักในกฎหมายแพ่งและอาญา
กฎของ Satya Nadella.
ในเดือนมิถุนายน 2559 Satya Nadella ซีอีโอของ ไมโครซอฟท์ ในเวลานั้นได้สัมภาษณ์นิตยสาร "Slate" และร่างคร่าว ๆ เกี่ยวกับ ห้ากฎสำหรับผู้ที่มี และครอบครองปัญญาประดิษฐ์ (A.I.):
กฎแห่งวิทยาการหุ่นยนต์ ของ มาร์ค ทิลเดน.
มาร์ค ทิลเดน เป็นนักฟิสิกส์หุ่นยนต์ที่เป็นผู้บุกเบิกในการพัฒนาหุ่นยนต์อย่างง่าย หลักการ / กฎสามข้อสำหรับหุ่นยนต์คือ:
ความโดดเด่นของกฎดังกล่าวอาจมองว่าเป็นกฎของสัตว์ป่า โดยสาระสำคัญที่ทิวเดนพยายามจะสื่อคือ "การสร้างเผ่าพันธุ์ใหม่จากซิลิกอน ซึ่งไม่ใช่พืช ไม่ใช่สัตว์ แต่เป็นอย่างอื่นนอกเหนือจากนั้น"
ยุทธการที่ช่องเขาคุนหลุน

ยุทธการช่องเขาคุนหลุน  เป็นหนึ่งในยุทธการของความขัดแย้งระหว่างกองทัพจักรวรรดิญี่ปุ่นและกองทัพปฏิวัติแห่งชาติจีน โดยรอบบริเวณช่องเขาคุนลุ้น ซึ่งเป็นตำแหน่งเชิงกลยุทธ์ที่สำคัญของมณฑลกวางสี โดยกองทัพญี่ปุ่นวางแผนที่จะตัดเสบียงของจีนที่เชื่อมโยงกับอินโดจีนฝรั่งเศส แต่กองทัพจีนสามารถต่อสู้กับการโจมตีได้รับชัยชนะในที่สุด
การรบ.
กองทัพจักรวรรดิญี่ปุ่นเปิดตัวการโจมตีครั้งใหญ่เข้ารุกล้ำมาในมณฑลกวางสี ด้วยความตั้งใจที่จะกำจัดเส้นทางการจัดหาสนับสนุนยุทธโธปกรณ์ของจีนผ่านดินแดนที่ควบคุมของฝรั่งเศสในเวียดนาม หน่วยรบญี่ปุ่นชั้นเยี่ยม กองพลที่ 5 ได้รับหน้าที่เป็นหัวหอกในการรุกของญี่ปุ่น หลังจากได้ยึดครองเมืองหนานหนิง ในพฤศจิกายน ค.ศ. 1939 ญี่ปุ่นได้ยึดจุดสำคัญของช่องเขาคุนหลุนและเตรียมพร้อมที่จะโจมตีกองทัพจีนที่ปกป้องจุงกิงซึ่งเป็นเมืองหลวงของสาธารณรัฐจีนในระหว่างสงคราม
เมื่อตระหนักว่าการอยู่เฉยจะส่งผลให้ถูกตัดเส้นทางโดยญี่ปุ่น นายพล ไป๋ ฉงซี ซึ่งมีพื้นเพเป็นชาวกวางสี ได้เสนอขอให้รัฐบาลคณะชาติให้การสนับสนุน ซึ่งจอมทัพเจียงไคเชกได้ส่งหน่วยที่ 5 จากมณฑลหูหนานเพื่อต่อสู้กับญี่ปุ่น
หน่วยที่ 5 เป็นหน่วยยอดเยี่ยมที่สุดในกองทัพปฏิวัติแห่งชาติจีนและเป็นหน่วยจีนเพียงไม่กี่หน่วยที่มีรถถังและรถหุ้มเกราะ ทหารของหน่วยเป็นทหารผ่านศึกที่มีเคยผ่านการต่อสู้ก่อนหน้ากับกองทัพญี่ปุ่นมาก่อนและส่งผลให้ขวัญกำลังใจในการสู้รบสูง นายพลตู หยูหมิง ได้รับแต่งตั้งให้เป็นผู้บัญชาการหน่วยที่ 5 ส่งสองหน่วยงานเพื่อโจมตีช่องเขาคุนหลุนที่ยึดครองโดยญี่ปุ่น การโจมตีของหน่วยใหม่ที่ 22 จบลงด้วยการตัดกำลังเสริมของญี่ปุ่นออกจากด้านหลังและยังส่งผลให้พลเอกมะซะโอะ นาคามูระผู้บัญชาการของญี่ปุ่นเสียชีวิต
ญี่ปุ่นตอบโต้ทันทีโดยส่งหน่วยยอดเยี่ยมของกองพลที่ 5 และกองพลที่ 21 ซึ่งได้เคยเข้าร่วมรบในสงครามรัสเซีย-ญี่ปุ่น, ที่มีฉายา "ดาบที่ไม่มีวันหัก". ต้องเผชิญกับความเป็นไปได้ที่จะถูกตัดออกอย่างสมบูรณ์กองทัพญี่ปุ่นจึงต้องพึ่งพากำลังทางอากาศเพื่อส่งเสบียงสำคัญก่อนที่พลเอกนาคามูระจะเสียชีวิต เขายอมรับในบันทึกประจำวันของเขาว่าความสามารถในการต่อสู้ของทหารจีนนั้นเหนือกว่ารัสเซียที่กองพลน้อยพบในแมนจูเรีย การรบครั้งนี้เป็นชัยชนะครั้งสำคัญครั้งแรกของกองทัพจีนนับตั้งแต่ยุทธการอู่ฮั่น เป็นผลให้กองทัพจีนมีขวัญกำลังใจและเห็นโอกาสที่จะสู้รบกับญี่ปุ่น
Notes.
<templatestyles src="Reflist/styles.css" />
วูดดี แฮร์เรลสัน

วูดโรว์ เทรซี แฮร์เรลสัน  เกิด 23 กรกฎาคม ค.ศ. 1961 เป็นนักแสดง ดาราตลก และนักเขียนบท ชาวอเมริกัน เขาแจ้งเกิดทางด้านการแสดงในปี 1985 จากบทวูดดี บอยด์ ในซิตคอมทางโทรทัศน์เรื่อง "Cheers" ต่อมาเป็นที่รู้จักจากบท บิลลี ฮอยล์ในเรื่อง "White Men Can't Jump" (1992), บทมิกกีย์ นอกซ์ในเรื่อง "Natural Born Killers" (1994), และบทแลร์รี ฟลินต์ในเรื่อ่ง "The People vs. Larry Flynt" (1996) และรู้จักจากบทบาทในเรื่องหลัง ๆ อาทิ บทแทลลาแฮสซีในเรื่อง "Zombieland" (2009), กัปตันโทนี สโตนในเรื่อง "The Messenger" (2009), บทเดฟ บราวน์ในเรื่อง "Rampart" (2011), บทเฮย์มิตช์ แอเบอร์นาทีในภาพยนตร์ชุดเรื่อง "The Hunger Games" (2012–2015), บทเมอร์ริตต์ แม็กคินนีย์ในภาพยนตร์ชุดเรื่อง "Now You See Me" (2013–2016), บทเดอะโคโลเนลในเรื่อง "War for the Planet of the Apes" (2017), บทบิล วิลลัฟบีในเรื่อง"Three Billboards Outside Ebbing, Missouri" (2017) และบทโทเบียส เบกเคตต์ในเรื่อง "" (2018)
แฮร์เรลสันได้รับการเสนอชื่อเข้าชิงรางวัลออสการ์ 3 ครั้ง เขาเคยได้รับการเสนอชื่อในสาขานักแสดงนำชายยอดเยี่ยมจากเรื่อง "The People vs. Larry Flynt" และนักแสดงสมทบชายยอดเยี่ยมจากเรื่อง "The Messenger" และ "Three Billboards Outside Ebbing, Missouri" และจากบทในเรื่อง "Cheers" ทำให้เขาได้รับการเสนอชื่อเข้าชิงรางวัลเอมมี 5 สาขา และได้รับรางวัลหนึ่งรางวัลในปี 1989
ปีเตอร์ ดิงเคลจ

ปีเตอร์ เฮย์เดน ดิงเคลจ (เกิด 11 มิถุนายน ค.ศ. 1969) เป็นนักแสดงและโปรดิวเซอร์ภาพยนตร์ชาวอเมริกัน ดิงเคลจศึกษาด้านการแสดงที่วิทยาลัยเบนนิงตัน แสดงในหลายเวทีสมัครเล่น ภาพยนตร์เรื่องแรกของเขาคือเรื่อง "Living in Oblivion" (1995) และผลงานแจ้งเกิดมาจากภาพยนตร์ตลก-ชีวิตเรื่อง "The Station Agent" (2003) หลังจากนั้นก็แสดงภาพยนตร์เรื่อง "Elf" (2003), "Find Me Guilty" (2006), "Underdog" (2007), "Penelope" (2008), "Death at a Funeral" (2007), ' (2008), "X-เม็น สงครามวันพิฆาตกู้อนาคต" (2014) และ "3 บิลบอร์ด ทวงแค้นไม่เลิก" (2017) ซึ่งทำให้เขาได้รับรางวัลสมาคมนักแสดงภาพยนตร์และโทรทัศน์เป็นครั้งแรก ในปี 2018 แสดงในบทไอทริในภาพยนตร์จักรวาลภาพยนตร์มาร์เวลเรื่อง ' และบท Hervé Villechaize ในภาพยนตร์ชีวประวัติเรื่อง "My Dinner with Hervé"
หลังจากถ่ายตอนไพล็อตในปี 2009 ดิงเคลจรับบททีเรียน แลนนิสเตอร์ในซีรีส์ทางโทรทัศน์ทางช่องเอชบีโอเรื่อง "มหาศึกชิงบัลลังก์" ที่ทำให้เขาได้รับรางวัลไพรม์ไทม์เอมมี 3 รางวัล จากการเสนอรางวัล 7 ครั้งติดต่อกัน เขายังได้รับรางวัลลูกโลกทองคำจากบทนี้ในปี 2012
อลิตา แบทเทิล แองเจิ้ล

อลิตา แบทเทิล แองเจิ้ล เป็นภาพยนตร์แนวบันเทิงคดีวิทยาศาสตร์ไซเบอร์พังก์แอ็กชัน จากประเทศสหรัฐอเมริกา โดยออกฉายในปี พ.ศ. 2562 ดัดแปลงจากหนังสือการ์ตูนญี่ปุ่นเรื่อง "เพชฌฆาตไซบอร์ก" ("Gunnm" หรือ "Battle Angel Alita") เขียนโดย ยูกิโตะ คิชิโระ อำนวยการสร้างโดย เจมส์ แคเมรอน และ จอน แลนเดา กำกับโดย โรเบิร์ต รอดริเกซ เขียนบทโดย แคเมรอน และ Laeta Kalogridis
โกปปาอีตาเลีย ฤดูกาล 2018–19

การแข่งขันฟุตบอล โกปปาอีตาเลีย ฤดูกาล 2018–19, หรือที่รู้จักใน ติมคัพ ด้วยเหตุผลด้านผู้สนับสนุน, เป็นฤดูกาลที่ 72 ของฟุตบอลถ้วยแห่งชาติในฟุตบอลอิตาลี
ระบบการแข่งขันและการประกบคู่.
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
วันแข่งขันในแต่ละรอบ.
ตารางการแข่งขันของแต่ละรอบมีดังนี้:
ขั้นแรก.
รอบแรก.
เวลาทั้งหมดเป็นCEST .
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 28 และ 29 กรกฎาคม ค.ศ. 2018.
รอบสอง.
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมในรอบสอง, 20 ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม. แต่ละนัดในรอบสองจะลงเล่นระหว่างวันที่ 4, 5 และ 7 สิงหาคม ค.ศ. 2018.
รอบสาม.
ทั้งหมด 32 ทีมที่มาจากเซเรีย อา, เซเรีย เบ และ เซเรีย เซ เข้าร่วมในรอบสาม, 16 ทีมจะได้ผ่านเข้าสู่รอบสี่. แต่ละนัดในรอบสามจะลงเล่นในวันที่ 11 และ 12 สิงหาคม ค.ศ. 2018.
รอบสี่.
ทั้งหมด 16 ทีมที่มาจากเซเรีย อา, เซเรีย เบ และ เซเรีย เซ จะเข้าร่วมการแข่งขันในรอบสี่, 8 ทีมจะได้ผ่านเข้าสู่รอบ 16 ทีมสุดท้าย. แต่ละนัดในรอบสี่จะลงเล่นในวันที่ 4, 5 และ 6 ธันวาคม ค.ศ. 2018. เวลาทั้งหมดคือ CET .
ขั้นที่สอง (รอบสุดท้าย).
รอบ 16 ทีมสุดท้าย.
รอบ 16 ทีมสุดท้ายจะลงเล่นระหว่างวันที่ 12–14 มกราคม ค.ศ. 2019. เวลาทั้งหมดเป็น CET .
รอบ 8 ทีมสุดท้าย.
รอบ 8 ทีมสุดท้าย จะลงเล่นในวันที่ 29–31 มกราคม ค.ศ. 2019. เวลาทั้งหมดคือ CET (UTC+1).
รอบรองชนะเลิศ.
รอบรองชนะเลิศ เลกแรกจะลงเล่นในวันที่ 26 และ 27 มกราคม และเลกที่สองในวันที่ 24 เมษายน ค.ศ. 2019. เวลาทั้งหมดคือ CET (UTC+1).
จินจา

จินจา  เป็นเมืองในประเทศยูกันดา ตั้งอยู่ริมฝั่งทางเหนือของทะเลสาบวิกตอเรีย
ที่ตั้ง.
เมืองอยู่ราว 81 กิโลเมตร (ทางถนน) ทางทิศตะวันออกของกัมปาลา เมืองหลวงและเมืองใหญ่ที่สุดของประเทศยูกันดา
เมืองนี้ตั้งอยู่ที่ชายฝั่งตอนเหนือของทะเลสาบวิกตอเรีย ใกล้ต้นน้ำของแม่น้ำไวท์ไนล์ นครนี้ตั้งอยู่ในระดับความสูงเหนือระดับน้ำทะเลเฉลี่ย 
จากข้อมูลสำรวจสำมะโนประชากรปี ค.ศ. 2014 จินจาเป็นเขตมหานครที่ใหญ่ที่สุดในเขตจินจาและเป็นเมืองใหญ่เป็นอันดับ 14 ของประเทศ
ซากิร ไนค์

ซากิร อับดุลการีม ไนค์  (เกิด 18 ตุลาคม ค.ศ. 1965) เป็นชาวอินเดียที่นับถือศาสนาอิสลาม มีอาชีพเป็นนักเทศน์อิสลาม และเป็นผู้ก่อตั้งพร้อมกับเป็นประธานขององค์กร Islamic Research Foundation (IRF) รวมถึงผู้ก่อตั้งช่องพีซทีวีในยูทูบ ที่มีคนดูกว่า 200 ล้านคน เขาได้รับการเรียกว่าเป็น "ผู้เชี่ยวชาญด้านศาสนาเปรียบเทียบ" สิ่งที่ทำให้เขาไม่เหมือนกับดะอ์วะฮ์คนอื่นตรงที่ การบรรยายของเขาเป็นภาษาพูด, พูดเป็นภาษาอังกฤษ ไม่ใช่อุรดูหรืออาหรับ และมักใส่เสื้อสูทกับเน็กไท
ประวัติ.
ซากิร ไนค์เกิดที่มุมไบ รัฐมหาราษฏระ ประเทศอินเดีย เขาศึกษาที่วิทยาลัยคิชินชานด์ เชลลาราม แล้วเรียนต่อสาขาเภสัชศาสตร์ที่วิทยาลัยอาชีวะเภสัชศาสตร์นานาชาติโทปิวาละ และได้ปริญญาสาขาเภสัชศาสตร์และศัลยกรรมศาสตร์ (MBBS) ที่มหาวิทยาลัยมุมไบ
ในปี ค.ศ. 1991 เขาเริ่มทำงานดะอ์วะฮ์ และก่อตั้งองค์กร Islamic Research Foundation (IRF) ส่วนฟัรฮัต ไนค์ ทำงานอยู่ที่ส่วนของผู้หญิงในองค์กร Islamic Research foundation (IRF)
เขากล่าวว่า เขาอยากทำดะอ์วะฮ์เพราะมีแรงบันดาลใจมาจากตอนที่เขาพบกับอะฮ์เหม็ด ดีดัทในปี ค.ศ. 1987 (บางครั้ง ไนค์อาจจะถูกเรียกว่า "ดีดัท พลัส")
แต่ทว่า รัฐบาลของอินเดียได้แบนช่องพีซทีวีในปี ค.ศ. 2012 รายงานจาก "เดอะนิวยอร์กไทมส์" ในปี ค.ศ. 2015 ได้กล่าวว่า ทางตำรวจมุมไบได้ขวางเขาในงานสัมภาษณ์ "เพราะเขาสร้างข้อขัดแย้ง" และทางสื่ออินเดียได้ปฏิเสธที่จะถ่ายทอดสดช่องของเขา
ในปี ค.ศ. 2016 ในระหว่างที่กำลังประชุมนั้น เขากล่าวว่าเขาไม่ใช่พลเมืองอินเดีย (Non-Resident Indian; NRI) และรายงานจากมิดเดิลอีสต์โมนิเตอร์ เขาได้รับสิทธิพลเมืองของประเทศซาอุดีอาระเบียในปี ค.ศ. 2017
การตอบรับ, รางวัล, ตำแหน่ง และเกียรติยศ.
เขาถูกจัดในอันดับที่ 89 บน "The Indian Express" หัวข้อ "100 ชาวอินเดียที่มีอิทธิพลที่สุดในปี ค.ศ. 2010" พราวีน สวามิ ได้กล่าวถึงเขาว่า "เป็นชาวซาลาฟีที่มีอิทธิพลที่สุดในอินเดีย" ส่วนซานจิฟ บัตตู กล่าวว่าเขามีความรู้ในศาสนาอิสลามมาก แต่มักมีอคติต่อศาสนาอื่น ๆ สะดานันด์ ธูมี ได้เขียนว่าเขา "สร้างภาพของปัจจุบันอย่างระมัดระวัง" เพราะความมีมารยาทของเขา, การใส่เสื้อสูทกับเน็กไท และคำพูดต่อศาสนาอื่น เขาอยู่ในรายชื่อของหนังสือ "ชาวมุสลิมที่มีอิทธิพลทั้ง 500 คน" ในรุ่นปี ค.ศ. 2009, 2010, 2011, 2012 และ 2013/2014
ซีเซรู โมไรช์

ซีเซรู โมไรช์ (ภาษาโปรตุเกส “Cicero Moraes” 13 พฤศจิกายน 1982) เป็นดีไซเนอร์สามมิติชาวบราซิลที่เชี่ยวชาญด้านการฟื้นฟูใบหน้าทางนิติวิทยาศาสตร์และการออกแบบและสร้างแบบจำลองขาเทียมของมนุษย์และสัตว์
เขารับผิดชอบสร้างใบหน้าของบุคคลสำคัญทางศาสนาและประวัติศาสตร์นับไม่ถ้วน เช่น แอนโทนีแห่งปาดัว, Lord of Sipan, “Vampire” แห่ง Celakovice และ นักบุญวาเลนตินุส
ในสาขาสัตวแพทย์ เขาได้ออกแบบและสร้างแบบจำลองขาเทียมแบบดิจิทัลสำหรับสัตว์หลากหลายชนิด เช่น สุนัข ห่าน นกทูแคนนกแก้วมาคอว์ และเต่า
ยุทธนา เทพสถิตย์

ร้อยตำรวจโท ยุทธนา เทพสถิตย์ หรือ หมวดท็อป (7 กันยายน ไม่ทราบปี –) เป็นรองสารวัตรกองกำกับการตำรวจตระเวนชายแดนที่ 14 (ค่ายพระมงกุฎ) หน่วยทำลายล้างวัตถุระเบิด (อีโอดี) ผู้ประสบเหตุระเบิดที่อำเภอยะหา จังหวัดยะลา ขณะที่ภรรยากำลังตั้งครรภ์ได้ 8 เดือน
เหตุการณ์ดังกล่าวนำมาซึ่งการให้กำลังใจผ่านทางโซเชียลมีเดียจากชาวไทยทั่วประเทศ
ประวัติ.
ยุทธนา เทพสถิตย์ เดิมเป็นทหารเรืออยู่จังหวัดนราธิวาส 7 ปี ก่อนที่จะรับการเรียกตัวมาช่วยราชการ
วันที่ 14 กันยายน พ.ศ. 2560 เจ้าหน้าที่หน่วยทำลายล้างวัตถุระเบิด (อีโอดี) ตำรวจภูธรจังหวัดยะลา และทหารชุดเก็บกู้ระเบิดเฉพาะกิจอโนทัย ได้ทำการเข้าตรวจสอบระเบิดที่อำเภอยะหา จังหวัดยะลา ทว่า คนร้ายได้กดชนวนระเบิดที่อยู่ในบริเวณใกล้เคียงซ้ำ ส่งผลให้เจ้าหน้าที่ได้รับบาดเจ็บหลายราย หนึ่งในนั้นคือยุทธนา เทพสถิตย์ ที่ตกอยู่ในสภาพวิกฤต รวมถึงนายดาบตำรวจ อนิรุทธ จันทะวงษ์ และสิบตรี ธเนตร พุทโท ที่เสียชีวิตจากเหตุการณ์เดียวกัน
ยุทธนานอนไม่ได้สติ ในช่วงที่ภรรยากำลังตั้งครรภ์ได้ 8 เดือน เขาสูญเสียกะโหลกหนึ่งซีก ร่างกายซีกซ้ายเป็นอัมพฤกษ์อ่อนแรง ภายหลัง เขาเริ่มพยายามพยักหน้า บีบมือ และเหลือกตาไป–มาเพื่อตอบรับ
ในที่สุด ยุทธนาได้ฟื้นขึ้นมาในวันที่ 19 ตุลาคม พ.ศ. 2560 โดยสามารถขยับมือไปสัมผัสพ่อกับแม่ของเขา
กรณีเงินบริจาค.
ระหว่างวันที่ 26 ธันวาคม พ.ศ. 2560–31 ธันวาคม พ.ศ. 2561 เป็นช่วงที่มีการรับบริจาคเพื่อซื้อรถเข็นให้แก่ยุทธนา เทพสถิตย์ ผ่านเพจเฟซบุ๊กที่มีผู้ติดตามจำนวนมาก อย่างไรก็ตาม ทางครอบครัวของยุทธนาเผยว่า ไม่ได้รับรถเข็นจากทางเพจ หากแต่ได้รับจากผู้บัญชาการตำรวจภูธรภาค 9 ก่อนที่ทางเพจดังกล่าวโอนเงินให้ในภายหลัง ทางผู้บริจาคจึงตั้งข้อสังเกตถึงความโปร่งใส และขอให้เจ้าหน้าที่ตำรวจทำการตรวจสอบ
การเยียวยา.
วันที่ 20 ธันวาคม พ.ศ. 2560 พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 และคณะ ได้เดินทางเข้าเยี่ยมยุทธนา เทพสถิตย์
ส่วนวันที่ 12 มกราคม พ.ศ. 2561 ทางมูลนิธิเพื่อตำรวจไทย นำโดยพลตำรวจโท กิตติโชติ แสงนิล ประธานมูลนิธิ พร้อมด้วยพลตำรวจเอก เหมราช ธารีไทย รองประธาน และคณะ เดินทางเข้าเยี่ยม
จากนั้นในวันที่ 17 มกราคม ของปีเดียวกัน สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้พลเอก ไพบูลย์ คุ้มฉายา องคมนตรี เชิญสิ่งของพระราชทาน มอบแก่ยุทธนา เทพสถิตย์
วันที่ 11 มิถุนายน กองบินตำรวจร่วมกับศูนย์ส่งกลับโรงพยาบาลตำรวจพร้อมทีมแพทย์ ได้เดินทางมารับยุทธนาจากสนามบินหาดใหญ่ เพื่อส่งทำการรักษาต่อไป
และวันที่ 22 มกราคม พ.ศ. 2562 พลตำรวจตรี ไตรรงค์ ผิวพรรณ ผู้บังคับการกองทะเบียนประวัติอาชญากร และคณะ ได้เดินทางมาเพื่อมอบเงินบำรุงขวัญ
ชีวิตส่วนตัว.
ยุทธนา มีบิดาชื่อ เทพ เทพสถิตย์ ทำงานอยู่ที่กรมชลประทาน จังหวัดเชียงใหม่ และมารดาชื่อ พยูร เทพสถิตย์ ซึ่งได้รับเลือกเป็นแม่ดีเด่นแห่งชาติ ประจำปี 2561
ทั้งนี้ ยุทธนามีภรรยาชื่อ เนตรนรินทร์ ถิ่นกาญจน์ (ชื่อเล่น: กิ๊ฟ) เป็นวิสัญญีแพทย์พยาบาล โดยทั้งคู่มีลูกสาวซึ่งเกิดวันที่ 31 ตุลาคม พ.ศ. 2560 ชื่อ เอวา
นาโอโกะ ยามาดะ

นาโอโกะ ยามาดะ (; โรมาจิ: "Yamada Naoko") เป็นแอะนิเมเตอร์ ผู้กำกับซีรีส์โทรทัศน์และภาพยนตร์ชาวญี่ปุ่น โดยเป็นผู้กำกับซีรีส์อนิเมะ"เค-อง! ก๊วนดนตรีแป๋วแหวว"และ"ตลาดป่วน ก๊วนทามาโกะ" และภาพยนตร์แอนิเมชัน"รักไร้เสียง" ให้กับเกียวโตแอนิเมชัน
วัยเด็ก.
ยามาดะเกิดเมื่อวันที่ 28 พฤศจิกายน พ.ศ. 2527 ที่จังหวัดเกียวโต สมัยเด็กเธอชื่นชอบการวาดรูปและมักจะลอกภาพจากการ์ตูน "" และ "ดราก้อนบอล" เธอเข้าร่วมชมรมวอลเลย์บอลขณะที่เรียนชั้นประถมศึกษา และเข้าชมรมเทนนิสและชมรมถ่ายภาพขณะเรียนชั้นมัธยมศึกษา จากนั้นยามาดะได้เข้าศึกษาต่อที่มหาวิทยาลัยศิลปะและการออกแบบเกียวโต โดยเรียนการวาดภาพสีน้ำมันและได้เข้าร่วมชมรมสเปเชียลเอฟเฟกต์
อาชีพด้านแอนิเมชัน.
แต่เดิมยามาดะตั้งใจเข้าทำงานในธุรกิจภาพยนตร์หลังจบการศึกษา แต่เปลี่ยนใจไปสมัครเข้าเกียวโตแอนิเมชันหลังจากเห็นโฆษณา งานแรกที่ยามาดะได้รับมอบหมายคือการสร้างฉากอินบีทวีน  ให้กับซีรีส์"อินุยาฉะ เทพอสูรจิ้งจอกเงิน" ก่อนที่จะเลื่อนขึ้นไปเป็นคีย์แอะนิเมเตอร์ในวิชวลโนเวล"แอร์"
หลังจากที่ยามาดะได้เป็นผู้กำกับตอน (episode director) ในวิชวลโนเวล"แคลนนาด"แล้ว ยามาดะได้รับข้อเสนอให้เป็นผู้กำกับอย่างเต็มตัวครั้งแรกกับซีรีส์"เค-อง! ก๊วนดนตรีแป๋วแหวว" ซึ่งสร้างจากมังงะสี่ช่องแนวเสี้ยวชีวิตชื่อเดียวกัน ซีรีส์นี้ประสบความสำเร็จอย่างมาก โดยมีภาคต่อและภาพยนตร์ออกมาหลังจากนั้นด้วย ใน พ.ศ. 2556 เธอกำกับซีรีส์"ตลาดป่วน ก๊วนทามาโกะ"ตามด้วยภาพยนตร์"ทามาโกะ เลิฟสตอรี"  ในปีถัดมา ซึ่ง"ทามาโกะ เลิฟสตอรี"นั้นทำให้ยามาดะได้รับรางวัลหน้าใหม่ยอดเยี่ยมจากเทศกาลศิลปะสื่อแห่งประเทศญี่ปุ่น  โดยในภาพยนตร์เรื่องนี้เธอเขียนสตอรีบอร์ดของทั้งเรื่องด้วยตัวเองและยังเขียนเนื้อร้องเพลงประกอบได้แก่ "Everybody Loves Somebody" ด้วย ผลงานต่อไปของยามาดะคือภาพยนตร์เรื่อง "รักไร้เสียง" ซึ่งสร้างจากมังงะชื่อเดียวกันซึ่งตีแผ่ประเด็นการรังแกกันในโรงเรียนและความพิการทางร่างกายในประเทศญี่ปุ่น "รักไร้เสียง"เปิดตัวเป็นอันดับที่สองในบ็อกซ์ออฟฟิศของญี่ปุ่น และทำรายได้รวม 2.3 พันล้านเยน ซึ่งเป็นอันดับที่ 19 ของภาพยนตร์ในประเทศญี่ปุ่นใน พ.ศ. 2559 ภาพยนตร์เรื่องนี้ยังได้รับการเสนอชื่อเข้าชิงรางวัลอีกหลายรางวัล รวมทั้งรางวัลภาพยนตร์ยอดเยี่ยมไมนิจิ  สาขาภาพยนตร์แอนิเมชันยอดเยี่ยมและรางวัลภาพยนตร์ยอดเยี่ยมแห่งประเทศญี่ปุ่น  สาขาภาพยนตร์แอนิเมชัน
ยามาดะมองว่าส่วนสำคัญที่สุดของการเป็นผู้กำกับภาพยนตร์คือการสังเกตผู้คน เธอนิยามตัวเองว่าเป็นผู้กำกับแนว ซึ่งเน้นอารมณ์และความคิดของตัวละคร โดยผลงานของเธอเป็นที่ยอมรับว่าสามารถใช้อวัจนภาษาเพื่อถ่ายทอดความรู้สึกของตัวละครออกมาได้อย่างดี
ยามาดะลาออกจากเกียวโตแอนิเมชันใน พ.ศ. 2563 หลังจากลาออก เธอได้กำกับซีรีส์โอเอ็นเอ "เรื่องของเฮเกะ" ให้กับสตูดิโอไซนซ์ซารุ
ยูยะ โอซาโกะ

ยูยะ โอซาโกะ (; โรมาจิ: "Ōsako Yūya") เป็นนักฟุตบอลชาวญี่ปุ่นซึ่งเล่นในตำแหน่งกองหน้าให้กับสโมสรวิสเซล โกเบและทีมชาติญี่ปุ่น
ประวัติในวงการฟุตบอล.
1860 มิวนิก.
ในวันที่ 6 มกราคม พ.ศ. 2557 โอซาโกะเซ็นสัญญาเข้าร่วมกับสโมสรเทเอสเฟา 1860 มิวนิกเพื่อลงแข่งขันในครึ่งหลังของฤดูกาล 2014–2015 ในการแข่งขันนัดแรกกับฟอร์ทูนาดึสเซิลดอร์ฟ เขาสามารถทำประตูขึ้นนำได้ก่อนจะเสมอกันไป 1–1 และสามารถทำประตูไปได้ 6 ประตูจากการลงแข่งขัน 15 นัด
แอร์สเทอ เอ็ฟเซ เคิล์น.
เดือนมิถุนายน พ.ศ. 2557 โอซาโกะเซ็นสัญญาย้ายเข้าไปร่วมกับสโมสรแอร์สเทอ เอ็ฟเซ เคิล์นเป็นเวลา 3 ปี โดยมีรายงานข่าวว่าต้นสังกัดเดิมของโอซาโกะได้แก่คาชิมะ แอนต์เลอส์และ 1860 มิวนิกได้รับค่าตัวจากการย้าย 1.5 ล้านยูโรและ 500,000 ยูโรตามลำดับ เดือนตุลาคม พ.ศ. 2559 โอซาโกะตกลงต่อสัญญากับเคิล์นจนถึงช่วงฤดูร้อน พ.ศ. 2563 ในวันที่ 28 เมษายน พ.ศ. 2561 โอซาโกะลงแข่งขันในนัดที่เคิล์นแพ้เอ็สเซ ไฟรบวร์คด้วยผล 3–2 และตกชั้นในนัดนั้น
แวร์เดอร์เบรเมิน.
16 พฤษภาคม พ.ศ. 2561 มีรายงานประกาศว่าโอซาโกะจะย้ายไปเข้าร่วมกับแวร์เดอร์เบรเมินในฤดูกาล 2018–19 นัดแรกที่ลงแข่งขันเป็นการแข่งขันเดเอ็ฟเบ-โพคาลรอบแรก พบกับวอร์มาเตีย วอร์มส์ในวันที่ 19 สิงหาคม พ.ศ. 2561 โอซาโกะทำประตูแรกด้วยลูกโหม่งและสามารถเอาชนะไปได้ด้วยผล 6–1
ผลงานระดับนานาชาติ.
โอซาโกะมีรายชื่อในทีมชาติญี่ปุ่นเข้าแข่งขันฟุตบอลโลก 2018 ที่รัสเซีย โดยในการแข่งขันนัดแรกพบกับทีมชาติโคลอมเบีย ลูกโหม่งของโอซาโกะทำให้ญี่ปุ่นชนะโคลอมเบียด้วยผล 2–1 และกลายเป็นประตูประวัติศาสตร์ที่ทำให้ญี่ปุ่นกลายเป็นชาติแรกจากเอเชียที่สามารถเอาชนะชาติจากอเมริกาใต้ได้
 "ณ วันที่ 9 มกราคม 2562"
สถิติ.
สโมสร.
1
2
 "ณ วันที่ 28 มกราคม 2562"
"ประตูของทีมชาติญี่ปุ่นจะแสดงก่อน ตามด้วยประตูของทีมชาติคู่แข่ง"
เกียรติประวัติ.
สโมสร.
คาชิมะ แอนต์เลอส์